کوردپرێس :: Kurdpress News Aganecy - ئایا دامه‌زراندنی کوردستانی سه‌ربه‌خۆ ئیمکانی هه‌یه؟ لادیسلاو گارالی*\nئایا دامه‌زراندنی کوردستانی سه‌ربه‌خۆ ئیمکانی هه‌یه؟ لادیسلاو گارالی*\nبه‌شی جیهان- کوردستان سه‌لماندوویه‌تی که ته‌نیا به‌شی سه‌قامگرتووی ناوچه‌که و ته‌نیا هه‌رێمێکه ده‌توانێت مانه‌وه‌ی که‌مینه‌کانی ڕۆژهه‌ڵاتی ناوه‌ڕاست وه‌کوو تورکمانه‌کان، ئێزدیه‌کان، فه‌یلییه‌کان، شه‌به‌که‌کان و ئاشووریه مه‌سیحییه‌کان ده‌سته‌به‌ر بکات.\nکورده‌کانی عێراق له ساڵی 1991ه‌وه به کرده‌وه بوونه‌ته خاوه‌نی سه‌ربه‌خۆیی و به‌رامبه‌ر ملهۆڕێتی عه‌ره‌بیی سه‌دام حسێن (له ساڵه‌کانی 2003-1991)، مالیکی (2014 و 2013) و هه‌روه‌ها داعشی سوننه له 2014 به‌ملاوه خۆیان پاراستووه. هه‌ر به‌م شێوه‌یه کورده‌کانی سووریاش له 2011 به‌ملاوه خۆبه‌ڕێوه‌به‌رایه‌تیی 3 کانتۆنی جزیره، کۆبانی و عه‌فرینیان وه‌ده‌ست هێناوه و به‌رامبه‌ر داعش و حکوومه‌تی به‌شار ئه‌سه‌د به‌رگرییان لێکردووه. هه‌روه‌ها کانتۆنێکی دیکه‌شیان له‌م دواییانه‌دا ئازاد کردووه.\nوه‌بیرهێنانه‌وه‌ی خاڵه زۆر پێویسته که تا ئێستا کوردستان سه‌لماندوویه‌تی ته‌نیا به‌شی سه‌قامگرتووی ناوچه‌که و ته‌نیا هه‌رێمێکه که ده‌توانێت مانه‌وه‌ی که‌مینه‌کانی ڕۆژهه‌ڵاتی ناوه‌ڕاست وه‌کوو تورکمان، ئێزدی، فه‌یلی، شه‌به‌ک و ئاشووریه مه‌سیحییه‌کان ده‌سته‌به‌ر بکات.\nکوردستانی عێراق و سووریان که تورکیا له نیشتنگه‌کانی عه‌ره‌بی سوننه جوێ ده‌که‌نه‌وه. ته‌نیا شوێنێک که تورکیا و عه‌ره‌بی سوننه پێک ده‌گه‌نه‌وه، ناحیه‌ی ئه‌عزاز له باکووری حه‌ڵه‌ب و ڕۆژئاوای فوراته. تورکیا له‌و ناوچانه‌دا خه‌ریکه ناوچه‌ی حایل داده‌مه‌زرێنێت.\nوه‌ک پێشتر له وتاری "داگیرکه‌رییه‌کانی تورکیا و میسر له عێراق و سووریا" ئاماژه‌م پێکردووه، ناوچه داگیرکراوه‌کان له لایه‌ن تورکیا و میسر ده‌بێ له ناوچه‌ی عه‌ره‌بی سوننه بن. سوپای تورکیا بۆ ئه‌وه‌ی بتوانێت ناوچه‌یه‌ک به ڕێژه‌ی پێویست داگیر بکات پێویسته چه‌ندین داڵانی ئه‌من دروست بکات. ئه‌م داڵانانه له ڕێگای کوردستانی عێراق و سووریاوه درووست ده‌کرێن به‌ڵام لێره‌دا دوو مه‌ترسی هه‌یه.\nیه‌که‌م ئه‌وه‌یکه له ئه‌گه‌ری وه‌دیهاتنی هه‌ر جۆره کێشه‌یه‌ک نێوان کورده‌کان و تورکیا هه‌ر وه‌ک چۆن له‌م دوو مانگه‌ی ڕابردوودا دیومانه، ئه‌م مه‌ترسییه هه‌یه که کورده‌کان داڵانه سه‌ربازییه‌کانی سوپای تورکیا داخه‌ن و له ئاکامیشدا هێرش بکه‌نه‌سه‌ریان. ئه‌مه‌ش له حاڵه‌تێکی دیکه‌دا ده‌توانێ ڕوو بدات ئه‌ویش ئه‌گه‌ری گۆڕانی دیموکراتیکی ڕوانگه‌ی کوردستان هه‌مبه‌ر به تورکیا و هه‌وڵ بۆ گۆڕانی داڵانه‌کانی داگیرکه‌ریی تورکیایه. بۆ وێنه به‌سرانی داڵانی ئه‌مه‌ریکا له پاکساته‌نه‌وه به‌ره‌و ئه‌فغانستان له ڕێگای نۆکه‌ندی خه‌یبه‌ره‌وه که پاش سه‌رکه‌وتنی پارتی "بزووتنه‌وه دادی پاکستان" له هه‌ڵبژاردنه‌کانی پارێزگای په‌شتووی خه‌یبه‌ر په‌ختونخوا له وڵاتی پاکستان ڕوویدا.\nدووهه‌م ئه‌وه‌یکه تورکیا له سه‌رده‌می په‌یمانی ئاشتیی لۆزنه‌وه (1922) که سنووره‌کانی ئێستای دیاری کراوه، هه‌میشه باسی له موڵکیه‌تی ویلایه‌تی مووسڵی پێشوو کردووه که تا ڕاده‌یه‌ک ده‌که‌وێته سه‌ر کوردستانی ئێستای عێراق. له ئێستادا یه‌که‌کانی تورکیا له ناوچه‌ی باشیکی ده‌شته‌کانی نه‌ینه‌وا سه‌قامگیر بوونه. سوپای تورکیا هه‌م له باکووری کوردستان (له تورکیا) و هه‌م باشووری کوردستان (ئه‌و ناوچانه‌ی تورکیا له عێراق و سووریا داگیری کردوون) له دوو لاوه کوردستانی گه‌مارۆ داوه. ئیمکانی هه‌یه تورکیا وه‌سوه‌سه ببێت که هێرش بکاته سه‌ر کوردستان و کێشه‌ی کورد بۆ هه‌میشه یه‌کلایی بکاته‌وه.\nناوچه‌ی پارێزراوی ئه‌مه‌ریکا له کوردستان\nهه‌ر به‌و شێوه‌یه‌ی له وتاری "ناوچه سوننه‌کان دوای داعش؛ داگیرکران له لایه‌ن ده‌سه‌ڵاتی سوننه" ئاماژه‌م پێکردووه، ڕێککه‌وتنه‌کانی پاش شه‌ڕ پێویسته له‌سه‌ر بنه‌مای که‌مترین داگیرکرانی بیانی بنیات بنرێن. له‌و شوێنانه‌دا که پێکهاته‌ی حکوومی هه‌بوونی نییه (وه‌کوو ناوچه‌ی عه‌ره‌بی سوننه)، حکوومه‌تی سه‌پێندراو دامه‌زرێت و له‌و ناوچانه‌شدا که پێکهاته‌ی حکوومی هه‌یه وه‌کوو کورد و شیعه، ته‌نیا چه‌ند هه‌رێمی پارێزراو پێویستن.\nله لایه‌که‌وه حکوومه‌تی هه‌رێمی کوردستان پێوه‌ندیه‌کی دۆستانه‌ی له‌گه‌ڵ تورکیای دراوسێ هه‌یه و له لایه‌کی دیکه‌شه‌وه خۆبه‌ڕێوه‌به‌رییه‌که‌ی کوردستانی سووریا به‌هۆی ده‌سه‌ڵاتی YPG و سه‌ر به PKK بوون پێوندییه‌کی نه‌یارانه‌ی له‌گه‌ڵ وڵاتی تورکیا هه‌یه. که‌واته هه‌موو چاره‌سه‌رێکی سه‌قامگیر بۆ ئه‌م کێشه دژواره پێویسته بریتی بێت له لکاندنی کوردستانی سووریا و حکوومه‌تی هه‌رێمی کوردستان له هه‌ولێر که پێوه‌ندییه‌کی دۆستانه‌ی له‌گه‌ڵ ئه‌نقه‌ره هه‌یه.\nئاماژه‌م به‌وه‌ش کردبوو که ئه‌مه‌ریکا و ڕووسیا نابێ له ده‌وڵه‌تی سه‌پێندراوی ڕۆژهه‌ڵاتی ناوه‌ڕاستدا به‌شدار بن به‌ڵام ده‌بێ بۆ ماوه‌یه‌کی کاتی حکوومه‌تی خۆجێیه‌که بپارێزن و ئاسایشی دابین بکه‌ن.\nله ڕۆژهه‌ڵاتی ناوه‌ڕاست جیا له ئیسرائیل، ته‌نیا شوێنێک که ئه‌مه‌ریکا تێیدا خۆشه‌ویسته کوردستانه. که‌واته ئه‌مه‌ریکا ده‌بێ به‌دامه‌زراندنی ناوچه‌یه‌کی پارێزراو، ئه‌منییه‌تی کوردستانی عێراق و سووریا به‌رامبه‌ر به ویسته زیاده‌خوازانه‌کانی سوپای تورکیا و عێراق و پاشماوه‌کانی داعش ده‌سته‌به‌ر بکات.\nچه‌ند ده‌سته‌به‌ریه‌ک بۆ کوردستان و تورکیا\nهێزه‌کانی پاراستنی ئه‌مه‌ریکا، ته‌نیا پاش سه‌قامگیربوونی سووریا و عێراق و پاش کشانه‌وه‌ی هێزه داگیرکه‌ره‌کانی تورکیا له باکووری عێراق و سووریا کوردستان چۆڵ ده‌که‌ن.\nئه‌مه‌ریکا بۆ پاراستنی کوردستان به‌رامبه‌ر تورکیا و ده‌وڵه‌ته‌کانی عه‌ره‌ب و هه‌روه‌ها پاراستنی ئاشووری، تورکمان، ئێزدی و دیکه‌ی که‌مینه‌کانی ناوچه‌که به‌رامبه‌ر زیاده‌خوازیی کورده‌کان باشتر ئه‌وه‌یه بنکه چکۆله سه‌ربازییه‌کانی له کوردستان بهێڵێته‌وه.\nله لایه‌کی دیکه‌شه‌وه به مه‌به‌ستی پاراستنی تورکیا به‌رامبه جیایی خوازانی کورد و له پێناو به‌رژه‌وه‌ندیی تورکیا له ناوچه‌که‌دا، کوردستان به‌شێکه له یه‌کگرتووی تورکی له نێوان تورکیا، ئازه‌ربایجان و ئاکامیشدا تورکمه‌نستان و ئوزبه‌کستان که ڕووبه‌ڕووی ده‌سه‌ڵاتی عه‌ره‌ب له ڕۆژهه‌ڵاتی ناوه‌ڕاست و زاڵێتی ڕووسیا له ئاسیای ناوه‌ندی ده‌وه‌ستێته‌وه.\nکه‌مینه ناعه‌ره‌به‌کانی ناوخۆی کوردستان\nوه‌ک چۆن پێشتر وترا، کوردستان ته‌نیا چه‌مسه‌ری سه‌قامگرتوویی له عێراق و سووریایه، به‌ڵام ئه‌وه‌یکه نوێنه‌رانی که‌مینه دراوسێکانی کوردستان وه‌کوو ئاشووریه مه‌سیحییه‌کان، فه‌یلیی شیعه، شه‌به‌کی قزڵباش، تورکمانی شیعه و سوننه و عه‌له‌وی و هه‌روه‌ها ئێزدی کاکه‌ییه‌کان وه‌ک پێشوو پاڵ به وێنای عێراق و سووریای فره‌فه‌رهه‌نگییه‌وه بده‌ن کارێکی ناژیرانه‌یه.\nئاکامی ئه‌م وێنا هه‌ڵه‌یه، کۆچی به‌کۆمه‌ڵی که‌مینه‌کانی عێراق و سووریا بۆ ئه‌مه‌ریکا و ئه‌ورووپا بوو. ئه‌مه‌ش مه‌ترسیی ئه‌وه‌ی تێدا به‌دی ده‌کرێت که ڕۆژهه‌ڵاتی ناوه‌ڕاست که لانکی مه‌سیحیه‌ت و دیکه‌ی ئایینه‌کانه چیدی مه‌سیحی یان خۆ هیچ که‌مینه‌یه‌کی دیکه‌ی تێدا نه‌دۆزرێته‌وه، ته‌نیا دیامانی به‌رچاو بۆ ڕاگرتن و پاراستنی ئه‌م که‌مینه‌گه‌له، ناو کوردستانێکه که ئامێزی بۆ په‌نابه‌رانی تێکڕای که‌مینه‌کان له کاتی هێرشی داعش کرده‌وه و به‌رگرییان لێکردن.\nپاش هه‌موو ڕووداوه‌کان، چیدی نابێ ئه‌م پرسیاره بکرێت که باشتره‌کێ حوکمی کێڵگه نه‌وتییه‌کانی که‌رکووک بکات. عه‌ره‌به‌کان سه‌لماندیان که لێهاتوویی ئه‌وه‌یان نییه. هه‌ڵسوکه‌وتی شیعه له‌گه‌ڵ دیکه‌ی عێراق له ساڵه‌کانی 2013 و 2014 زۆر ناله‌بار بوو و سوپای عێراق له ساڵی 2014 له باکووری ئه‌و وڵاته تێکشکێندرا. سوننه‌یش ته‌نیا داعشیان دۆزیه‌وه. بۆیه‌ش ناوچه‌ی پارێزراوی ئه‌مه‌ریکا ده‌بێ کوردستان و تێکڕای به‌شی که‌مینه‌کانیش له خۆوه بگرێت.\nئه‌م بابه‌ته له پارێزگای مووسڵدا واته نیشتنگه‌ی هه‌مووی کورد، ئاشووری، ئێزدی، شه‌به‌ک و کاکه‌یی له شه‌نگال و له ناو ته‌لعه‌فه‌ر تا ده‌شته‌کانی نه‌ینه‌وا و ئاکری و له‌وانیش شاره‌کانی سه‌ده‌ی ناوه‌ڕاست وه‌کوو نه‌ینه‌وا و نه‌مروود و هه‌روه‌ها ڕۆژهه‌ڵاتی مووسڵ و له پارێزگای که‌رکووکیش بریتی له شوێنی کورد و تورکمان و کاکه‌یی هه‌ڵاوێر له حه‌ویجه‌ی عه‌ره‌ب نشین ده‌بێت.\nبه‌ره‌و باشوور تێکڕای نیشتنگه‌کانی فه‌یلی و تورکمان له دوزخورماتوو له ناو کفری تا مه‌نده‌لی. ته‌نانه‌ت ئه‌گه‌ر هه‌ندێک له شاره‌کانی فه‌یلی و تورکمان له ژێر کۆنتڕۆڵی سوپای عێراقی شیعه بن، لکاندنی ئه‌وانیش به ناوچه‌ی پارێزراوی ئه‌مه‌ریکا، به‌رامبه‌ر داهاتووی نادیاری ناوخۆی ده‌وڵه‌تی عه‌ره‌بی عێراق ده‌یانپارێزێت.\nکه‌مینه‌کان له عێراق و سووریای فره‌هۆزی نامێننه‌وه\nچیرۆکی ده‌وڵه‌تی ئیسلامی ڕاشکاوانه پیشانی دا که سیاسه‌توانانی که‌مینه‌کان پێویسته ڕیاڵیستانه بجووڵێنه‌وه. نوێنه‌رانی ئاشوورییه مه‌سیحییه‌کان تووشی ئه‌و خولیانه هاتبوون ته‌نیا عێراقی یه‌کگرتوو و فره‌هۆزی ده‌بێت به نیشتمان بۆیان. ئه‌نجامی ئه‌م سیاسه‌ته‌ش بوویه داگیرکرانی شاره‌کانیان واته حه‌مدانیه و ته‌ل که‌په له لایه‌ن داعش و خاپوور بوونی شاره کۆنینه‌کانی نه‌ینه‌وا و نه‌مروود.\nزۆربه‌ی شیعه فه‌یلییه‌کان و شه‌به‌ک و تورکمانیش له هه‌ڵبژاردنه‌کانی 2005 به‌ملاوه ده‌نگیان داوه‌ته پارته عه‌ره‌به شیعه‌کانی باشووری عێراق. ئه‌نجامی ئه‌م بژاره ناڕیاڵه‌ش سووکه‌یه‌تیی چه‌کدارانی داعش به مزگه‌وت و ماڵ و خه‌ڵکی شیعه له هه‌موو شاره‌کانیان له ته‌لعه‌فه‌ره‌وه تا شاره‌بان (میقدادیه). باکووریان واته عه‌ره‌بی شیعه به هیچ شێوه‌یه‌ک بژارێکی ڕێئاڵ نییه و ته‌نیا بژاری گونجاو بۆ ئه‌وان یا کوردستانه یان خۆ عه‌ره‌بی سوننه‌ی پێش داعش.\nزۆری لێ تێپه‌ڕ نه‌بووه که تورکمانه‌کانی سووریا به‌چاوی خۆیان دیتیان مانه‌وه‌یان له سووریا زۆر نه‌کراوه. حکوومه‌تی سووریا و ڕووسیا به بیانووی "شه‌ڕ له‌گه‌ڵ تیرۆریستانی ئیسلامخواز" گونده‌کانی ئه‌وانیان بوردومان کرد و هه‌ر ئه‌مه‌ش بوویه هۆی ته‌نگژه‌ی مه‌ترسیداری داخستنی فڕۆکه ڕووسیه‌که له لایه‌ن تورکه‌کانه و له نۆڤێمبێری 2015.\nپاراستنی که‌مینه‌کان له کوردستانی سه‌ربه‌خۆ\nکورده‌کان له سه‌رده‌می داگیرکردنی عێراق به‌ده‌ستی ئه‌مه‌ریکا جه‌نایه‌تی زۆریان دژ به ئاشووریه مه‌سیحییه‌کان و تورکمانی موسڵمان، شه‌به‌ک و ئێزدی و دیکه‌ی که‌مینه‌کان ئه‌نجام دا. نابێ ڕۆڵی کورده‌کان له کۆمه‌ڵکۆژیی ئه‌رمه‌نییه‌کان، ئاشووریه‌کان و یۆنانییه‌کان به‌ده‌ستی ده‌وڵه‌تی عوسمانی له ساڵی 1915 له بیر بکه‌ین. که‌واته هیچ پاساوێک له ئارادا نییه که هه‌ڵسوکه‌وتی کورده‌کان له‌گه‌ڵ ئه‌م که‌مینه‌گه‌له له‌مه‌به‌دواشه‌وه له هه‌موو ڕوانگه‌یه‌کدا ڕێکوپێک بێت. به‌ڵام ده‌کرێ ئاسایش بۆ که‌مینه‌کان دابین بکرێت. تا ئێستا هیچ ده‌وڵه‌تێک سه‌ربه‌خۆیی کوردستانی به فه‌رمی نه‌ناسیوه. که‌واته ده‌کرێ سه‌ربه‌خۆییه هێزه‌کییه‌که‌ی کورد به چه‌ند مه‌رجێکه‌وه ببه‌سرێته‌وه له‌وان ده‌سته‌به‌رکردنی مافی که‌مینه‌کان له یاسای بنه‌ڕه‌تی ڕێک هاوشێوه‌ی کرۆواته‌کان که له فێدراسیۆنی بۆسنیا و هێرزیگۆڤین بوونه‌ته خاوه‌نی کانتۆنی تێکه‌ڵاوی کرۆوات و که‌مینه سێربیش له کۆزۆڤۆ بوونه خاوه‌نی ناوچه‌ی سێرب. که‌مینه‌کان له کوردستانیش پێویسته گه‌ره‌نتیی خۆیان بۆ پارێزراوبوونی زێده‌که‌یان هه‌بێت.\nده‌وڵه‌تی مالیکی پێش هه‌مووان پێکهێنانی 3 پارێزگای نوێی بۆ که‌مینه‌کان په‌سه‌ند کرد. ته‌لعه‌فه‌ر و دوزخورماتوو بۆ تورکمان و ده‌شته‌کانی نه‌ینه‌وا بۆ ئاشووری، ئێزدی، شه‌به‌ک و کاکه‌ییه‌کان.\nبڕیاربوو دوو پارێزگای دیکه‌ش بۆ که‌مینه‌کان دروست بکرێت: شه‌نگال بۆ ئێزدییه‌کان و خانه‌قین بۆ فه‌یلییه‌کان.\nئه‌م شێوه ڕێککه‌وتنه کانتۆنییه له به‌رژه‌وه‌ندیی هه‌ر دوو لایه‌ن ده‌بێت. له‌و لاوه کورده‌کان ده‌ستیان ده‌گاته نیشتمانی خولیاکانیان و کوردستان به باشترین شێوه‌ی ده‌که‌وێته ده‌ستیان، له هه‌مان کاتیشدا خۆبه‌ڕێوه‌به‌رایه‌تیی که‌مینه‌کان له یاسای بنه‌ڕه‌تی ده‌سته‌به‌ر ده‌بێت.\nدۆخی کانتۆنی له کوردستان به‌ستێنی هه‌بوونی زمانی فه‌رمیی جۆراوجۆر وه‌کوو کوردیی کرمانجی، سۆرانی و فه‌یلی و هه‌روه‌ها زمانه‌کانی تورکمانی و ئاشووریش ده‌سته‌به‌ر ده‌کات.\nیه‌کێک له هه‌له‌کانی شێوازی کانتۆنی ده‌توانێت لکاندنی کانتۆنه‌کانی کورد به‌پێی ناوچه مێژوویی له‌گه‌ڵ کانتۆنی که‌مینه‌کان بێت. به‌م پێیه هه‌ر کام له 3 ناوچه‌ی کوردی ده‌توانێت بریتی بێت له 5 کانتۆن که سه‌رجه‌م ده‌کاته 15 کانتۆن.\nله ناوچه‌ی ژێرده‌سه‌ڵاتی پارتی دیموکراتی کوردستان ده‌کرێ کانتۆنه‌کانی سه‌ند، بادینان، سۆران و حزبان پێکبێن که ناوه‌نده‌کانیان ده‌بنه دهۆک، ئاگری، ڕواندز و هه‌ولێر. کانتۆنی پێنجه‌میش ڕۆژهه‌ڵاتی مووسڵه له که‌ناره‌کانی ڕۆژئاوای ڕووباری دجله.\nله‌و ناوچانه‌ی هه‌ر له مێژه‌وه له ده‌ستی یه‌کێتیی نیشتمانیدا بوون ده‌کرێ کانتۆنه‌کانی بابان، بێجهێن، گه‌رمیان، به‌رزه‌نج و هۆرامان دابمه‌زرێن که پێته‌خته‌کانیان ده‌بنه سلێمانی، کوێ سه‌نجه‌ق، که‌رکووک، کفری و هه‌ڵه‌بجه.\nله کۆتاییشدا له ناوچه‌کانی کوردستانی سووریا که ئێستا له کۆنتڕۆڵی پارتی یه‌کێتی دیموکراتیکه (HDP) کانتۆنه‌کانی جزیره، کۆبانی، عه‌فرین و شه‌هبا که هه‌ر ئێستاش پێکهاتوون و ناوه‌نده‌یانیان ده‌بنه قامیشلوو، کۆبانی، عه‌فرین و مه‌نبه‌ج. ده‌کرێ کانتۆنی خابوور به ناوه‌ندی حه‌سه‌که‌ش پێیان زیاد بکرێت.\nکانتۆن/ ناوچه‌ی که‌مینه\nله ناوچه‌ی که‌مینه‌کاندا ده‌کرێ 4 کانتۆنی تورکمان بوونیان هه‌بێ: سێ کانتۆن له عێراقی ئێستا و کانتۆنێکیش له سووریا ئێشتا که پێته‌ختیان ده‌کاته ته‌لعه‌فه‌ر، دوزخورماتوو، که‌رکووک و جرابلۆس.\nسه‌باره‌ت به که‌رکووک گه‌ڕه‌که‌کانی باشوور و تورکمانه‌کان ده‌توانن ببنه کانتۆنی تورکمانیی که‌رکووک و له هه‌مان کاتدا گه‌ڕه‌که‌کانی باکوور و کورد ببنه پێته‌ختی کانتۆنی کوردی نیشینی گه‌رمیان. که‌رکووکی تورکمان ناوچه کاکه‌ییه‌کانی باشووری که‌رکووک له خۆ ده‌گرێته‌وه.\nسێ کانتۆنی ئاشووریی مه‌سیحیش ده‌کرێ درووست بکرێن. له ده‌شته‌کانی نه‌ینه‌وا کانتۆنه‌کانی ئاشووریی نه‌مروود و نه‌ینه‌وا له ناوه‌ندێتی حه‌مدانیه و ته‌ل که‌په (ته‌ل کیف) دامه‌زرێن و له باکووری ڕۆژهه‌ڵاتی سووریاش کانتۆنی تور عابدین (وه‌بیرهێنه‌ری کوێستانی پاڵده‌ستی تورعابدین له تورکیا) له‌سه‌ر ناوچه‌ی ته‌ل ته‌عمه‌ر له که‌ناری ڕووباری خابوور به پێکهاته‌ی گه‌ڕه‌که ئاشوورییه‌کانی شاری مالکیه، حه‌سه‌که و شارۆچکه‌کانی نێوان قامیشلوو و بێئرئرلحلوو- که له ده‌ره‌وه‌ی خاکی کانتۆنی تور عابدین- دابمه‌زرێت.\nفه‌یلیه شیعه‌کانیش ده‌توانن کانتۆنی گۆران له‌سه‌ر ناوه‌ندی خانه‌قین و شه‌به‌که‌کان، کاکه‌ییه‌کان و باجلانه‌کانیش ده‌توانن کانتۆنی شه‌به‌ک له ده‌شته‌کانی نه‌ینه‌وا له‌سه‌ر ناوه‌ندی باشیک دابمه‌زرێنن.\nدواجار ئێزدییه‌کانیش ده‌توانن دوو کانتۆنیان هه‌بێت، شه‌نگال له کوێستانه‌کانی شه‌نگال له نزیکی سنووری سووریا و ئیزه‌دخان به ناوه‌ندی عه‌ین سفین و لالش، شاری پیرۆزی ئێزدیه‌کان، له ده‌شته‌کانی نه‌ینه‌وا.\n* لادیسلاو گاراسی خه‌ڵکی سڵوڤاکیا و دانیشتووی کۆماری چێکه. ناوبراو پسۆڕی جوگرافیای سیاسییه و توێژینه‌وه‌کانی له‌سه‌ر شوناسی ئیتنیکی- سیاسی خڕ کردۆته‌وه. گاراسی له دۆخی پاش له شه‌ڕدا له زۆربه‌ی وڵاتانی ڕۆژهه‌ڵاتی ناوه‌راست، ئه‌فریقیا و ئاسیا چاوه‌دێری هه‌ڵبژاردن بووه و له "ناوه‌ندی فه‌رهه‌نگی و فێرکاریی ڕۆژهه‌ڵاتی ئه‌ورووپا" له بواری جوگرافیای سیاسی، نه‌ته‌وه‌خوازی، پێکدادانی هۆزی و یه‌کگرتوویی له ئه‌ورووپا وانه ده‌ڵێته‌وه.\nکۆدی بابه‌ت: 67227 | به‌روار: ۱۳۹۵/۱۰/۱۸ | کاتژمێر: 14 : 4\nپێکهێنانی کوردستانی سه‌ربه‌خۆ پێویستی به ئیتیفاقی نێوده‌وڵه‌تی هه‌یه


سه‌رۆك بارزانی: نابێت ڕێگا بدرێت عیراق ببێتە گۆڕەپانی یەكلاكردنەوەی بەرژەوەندییەكانی خەڵكی تر\nسه‌رچاوه: مالپه‌ری خەڵك-تەنیا هەورامی\nسەرۆكی پارتی دیموكراتی كوردستان لە پەیامێكیدا بەبۆنەی هاتنەوەی سەری ساڵی نوێی زاینی ڕایدەگەیەنێت، سوپاس بۆ خودای گەورە و گیانفیدایی پێشمەرگە و خۆڕاگریی خەڵك، ئێستا هەرێمی كوردستان بە ئاڕاستەی بووژانەوە و چاكسازی و سەقامگیری هەنگاو دەنێت.\nمەسعود بارزانی سەرۆكی پارتی دیموكراتی كوردستان لە پەیامێكدا ئاماژە بۆ ئەوە دەكات، بە نیگەرانییەكی زۆرەوە موتابەعەی گرژی و ڕووداو و پێشهاتەكانی ئەو دواییەی عێراق دەكەین. لەو بڕوایەداین كە نابێ لایەنە عێراقییەكان ڕێگە بدەن وڵاتەكەیان ببێتە گۆڕەپانی یەكلاییكردنەوەی گرفت و ململانێ و بەرژەوەندییەكانی خەڵكی تر.\nبەبۆنەی سەری ساڵی تازەی زایینی گەرمترین پیرۆزبایی لە هاووڵاتیانی خۆشەویستی كوردستان دەكەم.\nپیرۆزبایی لە خانەوادەی سەربەرزی شەهیدان و پێشمەرگە قارەمانەكان دەكەم و هیوای خێر و خۆشیان بۆ دەخوازم. لەو بۆنەیەدا بە پێویستی دەزانم سوپاسی خۆڕاگری و قوربانیدانی گەلی كوردستان بكەم كە لە قۆناغە جۆراوجۆرەكاندا بە ڕووی تەحەددیاتدا وەستاون و سەختی و زەحمەتیی زۆریان بینیوە.\nسوپاس بۆ خودای گەورە و گیانفیدایی پێشمەرگە و خۆڕاگریی خەڵك، ئێستا هەرێمی كوردستان بە ئاڕاستەی بووژانەوە و چاكسازی و سەقامگیری هەنگاو دەنێت.\nبە لەبەرچاوگرتنی ئەو بارودۆخە نالەبارەی كە لە عیراقدا هەیە ئێمە هەمیشە خوازیاری چارەسەربوونی كێشەكان و ژیانێكی سەربەرزانە بۆ تێكڕای خەڵكی عیراق بووینە و لە ساڵانی ڕابردوودا زۆرجار هۆشداریی ئەوەمان داوە كە عیراق بەرەو هەڵدێڕ دەڕوات و جەختمان لەوە كردووەتەوە ئەگەر بنەماكانی حوكمێكی مەدەنی و دەستوور جێبەجێ نەكرێن عیراق تووشی چارەنووسێكی نادیار دەبێت.\nئێستایش بە نیگەرانییەكی زۆرەوە موتابەعەی گرژی و ڕووداو و پێشهاتەكانی ئەو دواییەی عیراق دەكەین. لەو بڕوایەداین كە نابێ لایەنە عیراقییەكان ڕێگە بدەن وڵاتەكەیان ببێتە گۆڕەپانی یەكلاییكردنەوەی گرفت و ململانێ و بەرژەوەندییەكانی خەڵكی تر.\nهەروەها بە هەموو شێوەیەك پشتگیریی داوا ڕەواكانی خۆپێشاندەران و گەڕانەوەی سەقامگیری و ڕاستەڕێبوونی پڕۆسەی سیاسیی عیراق دەكەین و لەگەڵ هەر گۆڕانكارییەك داین و یارمەتیدەری هەر ڕێگەیەك دەبین كە ببێتە هۆی چارەسەربوونی كێشەكان و بەدیهاتنی دادپەروەری و داواكارییەكانی خەڵك.\nلەگەڵ هەموو ئەوەشدا هەر هەوڵێك ڕەتدەكەینەوە كە ببێتەهۆی پاشەكشەی دیموكراسی یان ئەوەی ماف و دەستكەوتی پێكهاتەكان و گەلی كوردستان بخاتەژێر هەڕەشەوە، چونكە هۆكاری سەرەكیی گرفتەكانی عیراق پێشێلكردنی دەستوور و ئیدارەدانی هەڵە و تاكڕۆیی بووە نەك ماف و دەستكەوتەكانی گەلی كوردستان و پێكهاتەكان.\nلەبارەی پڕۆسەی سیاسیی هەرێمی كوردستان و كاروباری دامودەزگاكانی هەرێم، پشتگیریی بەرنامە و كاری سەرۆكایەتیی هەرێم و پەڕلەمان و حكومەتی هەرێم دەكەین بۆ بەڕێوەبردن و چەسپاندنی چاكسازیی كە داواكاریی خەڵكی كوردستان و زۆربەی لایەنە سیاسییەكانە، هەروەها جەختیش لە پتەوتركردنی بنەماكانی پێكەوەژیان و قووڵتركردنی ئەو فەرهەنگە بەرزەی گەلەكەمان دەكەینەوە كە بووەتە هۆی تەبایی و ئاشتی و برایەتی نێوان پێكهاتە ئایینی و نەتەوەییەكانی گەلی كوردستان و ئەم پێكەوەژیانە وەك گلێنەی چاومان دەپارێزین.\nلە كۆتاییدا ئومێدی ئەوە دەخوازم ساڵی تازە ساڵی خۆشی و بەختەوەری بێت بۆ هەموو هاووڵاتیانی كوردستان و عیراق و ئاشتیی گشتگیر لە ناوچەكەمان و جیهاندا بێتەدی.\n« شەڕی ئەمریكا و ئێران لە عێراقەوە دەستپێدەكات هێرشه‌كا دى يا ئه‌سمانى دژى حه‌شدا شه‌عبى ئه‌نجامدرا »


بۆچوون / بیروڕا :: 15/07/2017\nنەمزانی حەیدەر عەبادی سەرەك وەزیرانی عێراق مەبەستی چی بوو كاتێك دوای راگەیاندنی ئازادیی موسڵ وتی:"جیهان لەوباوەڕەدا نەبوو كە عێراق بەم خێراییە داعش لەناو دەبات". چونكە رێكخراوە تیرۆریستەكە سێ ساڵی رەبەق دەستی بەسەر شارەكەدا گرتبوو، هەر خودی عەبادی-یش لەكاتی دەستپێكردنی شەڕی (ئازادكردن)ی شارەكەدا، پێش نۆ مانگ، رایگەیاند كە ساڵی 2016 دەبێتە "ساڵی رزگاربوون لە تیرۆر و لە رێكخراوی داعش-یش"، واتا ئەو پێیوابوو كە شەڕی تێكشكاندنی داعش و ئازادكردنی دووەم گەورەترین شاری عێراق لە رووی ژمارەی دانیشتوانەوە، زیاتر لە سێ مانگ ناخایەنێت. بەڵام شەڕەكە درێژەی كێشا و ئاڵۆزبوو و پارە و رۆحێكی زۆری ویست و كەلێنی ناكۆكییە سیاسی و ترسە تایەفیەكان و دەستوەردانە دەرەكییەكانیشی فراوانتر كرد.\nلەوەیش ژیرانەتر، داعش لە ماوەی چەند هەفتەیەكی دیاریكراو و بە چەند سەد چەكدارێكەوە لە حوزەیرانی 2014 دا شارەكەی گرت، ئەمەیش دوای پاشەكشەی زیاتر لە 40 هەزار سەربازی عێراقی بە بەردەمیاندا بەبێ شەڕكردنێكی ئەوتۆ و بە شێوەیەك كە چەندین پرسیار و تۆمەتی ورووژاند دەربارەی پیلانگێڕی و بێنەوبەرەیەكی سیاسی كە بووە هۆی (بەدەستەوەدان)ی شارەكە و جێهێشتنی جبەخانەی گەورەی چەك و تەقەمەنیی سەربازیی بۆ ئەوەی چەكدارانی رێكخراوەكە دەست بگرن بەسەریدا و بەكاریبێنن بۆ فروانكردنی ناوچەی (دەوڵەتی خەلافەت) ە دانپێدانەنراوەكەی كە لەوێ رایانگەیاند. كاتی خۆی زۆر قسەكرا لەسەر ئەوەی كە لایەنگەلێكی سیاسی ویستی (تەمێی) ناوچە سوننیەكان بكات بەوەی كە پشتی تێبكەن و بكەوێتە دەستی داعش، پاشان دەستی میلیشیاكانی (حەشدی شەعبی)ی لێ واڵابكەن بۆ بەشداربوونیان لە پرۆسە سەربازیەكان لە ناوچە سوننیەكاندا.\nئەوەی لە موسڵ روویدا، رەنگدانەوەی لایەنێكی ترسناكی ئەو چیرۆكی دابڕان و كەلێنەیە كە عێراقی تێكەوت لەگەڵ دەركەوتنی دێوی تایەفیدا، هەروەها تەقینەوەی ناكۆكییە سیاسی و ناوچەییەكان. لە ناو دۆخێكی لەمجۆرەدا، ئەو پاساوانە زۆرن كە مایەی دوودڵی و نیگەرانین و ئەوانەیش كەمن كە شیاوی خۆشحاڵی و ئاهەنگگێڕانن دوای دەرپەڕاندنی داعش لە شارەكە. تەماشاكردنێكی دیمەنە وێران و كاولبووەكان، رامانێك لە وێنەی دەربەدەرەكان و بیركردنەوەیەك لە قەبارەی یەكڕاكێشانە سیاسەكان و ترسە تایەفیەكان، بەسن بۆ ئەوەی قەبارەی ئەو ئاڵنگاریانە بزانرێت كە لە قۆناغی داهاتوودا رووبەڕووی عێراق دەبنەوە.\nعەباد لە وتەكەیدا كە كۆتایی شەڕی ئازادكردنی موسڵ و دەركردنی داعشی تێیدا راگەیاند، ئاماژەی بەوەدا حكومەتەكەی بایەخێكی گەورە دەدات بە گێڕانەوەی خزمەتگوزاریەكان و چاككردنەوەی ژێرخانە وێرانەكەی. بێگومان ئەم شەڕە ئاسان نابێت، چونكە بەگوێرەی روونكردنەوەی ئەندامانی لیژنەی وەبەرهێنان و ئابوریی لە پارلەمانی عێراق، دەوڵەت پێویستی بە نزیكەی 30 ملیار دۆلارە بۆ دووبارە ئاوەدانكردنەوەی ئەو ناوچانەی كە داعش-یان لێدەركراوە. هەروەها وەزیری پلاندانانی عێراق-یش لە لێدوانەكانیدا باسی لەوە كردبوو كە پلانی دووبارە ئاوەدانكردنەوە بە دوو قۆناغ دەبێت: یەكەمیان لە 2018 وە درێژ دەبێتەوە هەتا 2022 و دووەمیش لە 2023 وە بۆ 2028، كۆی گشتیی تێچوونەكەیش دەگاتە سەد ملیار دۆلار.\nعێراق لەوەدەچێت پشتی بەستبێت بە پشتیوانییە نێودەوڵەتیەكان و بە قەرزەكان و بە بەستنی زنجیرە كۆنگرەكانی دەوڵەتانی كۆمەكبەخش لەپێناو كۆكردنەوەی پارە بۆ دووبارە ئاوادانكردنەوە، ئەم كارە پێناچێت هێدە گەشبینانە بێت، بە ئاوڕدانەوە لە ئەزموونە زۆرەكانی پێشوو لەگەڵ كۆنگرەكانی دەوڵەتە كۆمەكبەخشەكان و ئاستی پابەندبوون بە بەڵێنەكانەوە كە دەیدەن. چونكە دەوڵەتە كۆمەكبەخشەكان هەست بە ماندووێتی دەكەن لەبەردەم ژمارەی قەیرانەكان و قەبارەی وێرانكارییەكان لە ناوچەكانی (جەنگی تیرۆر)دا. رێكخراوە نێودەوڵەتیەكانیش سكاڵا لەو گەندەڵییانە دەكەن كە پارەی دەوڵەتە كۆمەكدەرەكان و هەروەها ئەو قەرزانەی تێدا بەهەدەردراون كە وا پێویست دەكات بۆ دووبارە ئاوەدانكردنەوە تەرخان بكرێن. جگە لەمەیش زۆریی بەرەكانی جەنگی دژی تیرۆر مانای ئەوە دەگەیەنێت كە چاوەكان لە عێراقەوە دەچنە سەر بەرەكانی سوریا و لیبیا و هەروەها ئەفغانستانیش كە دەگوترێت داعش نەخشەی ئەوەی هەیە كار و كردەوەكانی خۆیی بۆ بگوازێتەوە و دۆخە هەمیشە ئاڵۆز و پەشێوەكەی ئەوێ بقۆزێتەوە.\nلە هەموو حاڵەتەكاندا، راگوێزراوەكان كە ژمارەیان بە زیاتر لە نیوەی خەڵكی ئەو ناوچانەی عێراق مەزەندە دەكرێن كە داعش-یان لێدەركراوە، قەناعەتیان بەو قسانە نییە كە دەربارەی پلانی پێنج ساڵە یان دە ساڵە دەكرێن، چونكە ئەوان دەیانەوێت بچنەوە ماڵەكانیان و پێشبینیی ئەوە دەكەن دەوڵەت پەلە بكات لە بنایاتنانەوەی ژێرخانی داڕماو و چاككردنەوەی خوێندنگەكان و نەخۆشخانەكان بۆ ئەوەی بتوانن ژیانی خۆیان لە شارەكەیاندا دەست پێبكەنەوە.\nهاوتەریبی ئەمە، لێرەدا ئاڵنگاریی گەورە لە چۆنیەتیی چاككردنەوەی دەروونەكان و پێكهاتە كۆمەڵایەتیەكان و كۆنترۆڵكردنی تایەفەگەریدایە، چونكە ئەوە هیچ بەهێنی نەماوەتەوە كە سوننە هەست بە پەراوێزخراویی و بە نیگەرانی دەكات لە سای پەرەسەندنی میلیشیا شیعییە پشتگیریكراوەكان لەلایەن ئێرانەوە. هەروەها نیگەرانیی كەمایەتیی سوننەی عەرەب زیاتر دەبێت لەگەڵ ئاراستەی كورد بۆ ئەنجامدانی ریفراندۆمەكەیان بۆ سەربەخۆیی لە ئەیلولی داهاتوودا، چونكە سەربەخۆیی كوردستان دەبێتە سەرەتای دابەشبوونی عێراق و دەبێتە هۆی ئەوەی كە سوننەی عەرەب ببێتە كەمایەتیەكی وا كە هەست بە هەڕەشە و سكاڵا لە پەراوێزخستنی خۆی بكات، ئەمەیش دەبێتە زەوییەكی بەپیت و لەبار بۆ گەشەی توندڕەوی و گەڕانەوەی تیرۆر. ئەو شەڕەی كە لە نائومێدیی زۆر و تێكشاندن و هەستكردن بە ترس و رقلێبوونەوەوە لەدایكدەبێت، مەترسیدارترە و زەمینە لەبار دەكات بۆ گەڕانەوەی رێكخراوەكانی تیرۆر.\nهەندێك هەن وایدەبینن كە تاقیكردنەوەی راستەقینەی حكومەتی عێراق لە چۆنیەتی مامەڵەكردنیایەتی لەگەڵ قۆناغی دوای داعش و چۆن دۆسیەی دووبارە بنیاتنانەوە چارەسەر دەكات، لەناویشیاندا ئاشتەوایی كۆمەڵایەتیی نێوان پێكهاتە جیاوازەكان، ئیتر ئەمە لە پارێزگای نەینەوا و سەنتەری موسڵدا بێت یان لە پارێزگا و ناوچەكانی تردا. چونكە عێراق بۆ ئەوەی ببێتە قەڵایەكی بەهێزی دژی گەڕانەوەی تیرۆر و داعشەكان، پێویستی بەوەیە كە بچێتە شەڕە گەورەكەیەوە بۆ ریشەكێشكردنی ئەو گیانی تایەفیەی كە بووەتە ناونیشانی كۆی كێشەكانی و هەڕەشەیەكی راستەقینە لەسەر داهاتووی.


20 | تشرینی دووه‌م | 2017 | PUK CENTRAL COUNCIL\nحکومەتی هەرێم چۆن دەتوانێت سوود لە بڕیارەکەی دادگای فیدراڵی ببینێت\nدوو شه‌ممه, تشرینی دووه‌م 20, 2017 11:23 pm وتارو بیروڕا 0\nرەنگین عەبدوڵا بڕیارەکەی دادگای فیدراڵی عیراق، سەرەڕای ئەوەی ریفراندۆمەکەی بە نادەستووری داناوە، دەڵێت پشتی بە دەستوور نەبەستووە، بڕیارەکەش تانەی لێنادرێت و تێهەڵچوونەوەشی بۆ ناکرێت. بەشێکی تری بڕیارەکە دەڵێت، هەموو ئەو کاریگەریانەی ریفراندۆم دروستی کردوون دەبێت هەڵبوەشێنرێتەوە. دەبێت هەرێمی کوردستان، لەسەر بەشی …\nتاکە هەنگاو یەکێتیی دەخاتەوە سەر رێچکەی خۆی بەستنی کۆنگرەیە.. قوباد تاڵەبانی راگەیەندراوێکی بڵاوکردەوە\nدوو شه‌ممه, تشرینی دووه‌م 20, 2017 9:47 pm پارتە سیاسییەکان 0\nقوباد تاڵەبانی راگەیەندراوێکی لەسەر باروودۆخی یەکێتی نیشتیمانی کوردستان بڵاو دەکاتەوە و رایدەگەیەنێت تاکە ھەنگاو کە یەکێتیەکەمان دەخاتە سەر ڕێچکەیەکی دروست و تەندروست، بەستنی کۆنگرەیەکی ئاساییە. دەقی پەیامەکە: یەکێتییە دڵسۆز و دڵگران و خەمخۆرەکان.. کەسو کاری سەربەرزی شەھیدان و ئەنفالکراوان و زیانلێکەوتوانی …\nئەنجومەنی ناوەندی پرسە و سەرەخۆشی لە هەڤاڵ (عوسمان سێدەری) دەکات بەبۆنەی کۆچی دوایی خوشکەکەیەوە\nدوو شه‌ممه, تشرینی دووه‌م 20, 2017 7:43 pm کوردستان 0\nئەنجومەنی ناوەندی یەکێتیی نیشیتمانیی کوردستان ، پرسە و سەرەخۆشی لە هەڤاڵ ( عوسمان سێدەری) ئەندامی ئەنجومەنی ناوەندی دەکات بەبۆنەی کۆچی دوایی خاتوو (سەبری کەریم سوارە) خوشکیەوە. دەقى بروسکەکە: بەناوی یەزدانی مەزن هەڤاڵ عوسمان سێدەری بەداخ و پەژارەوە هەواڵی کۆچی دوایی خاتوو ( سەبری کەریم سوارە ) خوشکی …


جێگری سه‌رۆك وه‌زیرانی توركیا به‌هۆى ناكۆكى له‌گه‌ل ئه‌ردۆغان ده‌ستله‌كارده‌كێشێته‌وه\n5/4/2018 - 18:55\nله‌سه‌ر دۆخى ئابوورى وولات كێشه له‌نێوان هه‌ردووكیان دروست بووه\nئه‌مرۆ پێنجشه‌ممه رۆژنامه‌ی حوریه‌تـی توركی رایگه‌یاند، كه محه‌مه‌د شیمشه‌ك جێگری سه‌رۆك وه‌زیرانی توركیا نامه‌ی ده‌ست له‌كاركێشانه‌وه‌ی خۆی پێشكه‌شی ئه‌ردۆغان كردووه، به‌ڵام بیناڵی یڵدرم سه‌رۆك وه‌زیرانی توركیا كه‌وتووه‌ته نێوانیان و ده‌یه‌وێت كێشه‌كه ئاسایی بكاته‌وه.\nنامه‌ی ده‌ست له‌كاركێشانه‌وه‌ی محه‌مه‌د شیمشه‌ك، له كاتێكدایىه كه ناوبراو ماوه‌یه‌كه كێشه‌ى له‌گه‌ڵ ئه‌ردۆغاندا له‌سه‌ر بابه‌تى سووى ئابوورى دروست بووه، كه چه‌ند جار ناوبراو وتویه‌تى ئابوورى توركیا به‌ره‌و خراپ بوون ده‌چێت، كه‌چى ئه‌ردۆغان به‌رده‌وام باس له باشی ئابووریی توركیا ده‌كات و به‌ڵێنی داوه سوو له‌سه‌ر هاووڵاتیان كه‌م بكاته‌وه.\nپێشتر شیمشه‌ك له دیمانه‌یه‌كی ته‌له‌ڤزیۆنیدا ئاشكرای كرد ناتوانن سوو كه‌م بكه‌نه‌وه، بۆیه ئه‌ردۆغان له 30ی مارسدا به شێوه‌یه‌كی ناڕاسته‌وخۆ كه مه‌به‌ستی شیمشه‌ك بووه، گوتی"ئه‌و كه‌سانه‌ی رای گشتیی توركیا ده‌شێوێنن و به خراپه باسی ئابووریی توركیا ده‌كه‌ن، نابێت لێیان خۆش بین.


گوژمەى بەرنامەى بەرەوپێشەوە تواناى خۆڕاگرى بەنیات دەنێت لە میانى پەتاى کۆرۆنادا: 56 کۆمپانیا پشتیوانی کراون و 700 هەلى کار ڕەخسێنراوە | بەرنامەی نەتەوە یەکگرتووەکان بۆ پەرەپێدان لە عێراق\nگوژمەى بەرنامەى بەرەوپێشەوە تواناى خۆڕاگرى بەنیات دەنێت لە میانى پەتاى کۆرۆنادا: 56 کۆمپانیا پشتیوانی کراون و 700 هەلى کار ڕەخسێنراوە\nهەولێر، 31 ى ئادارى 2021- کوژمەى ڕەخساندنى هەلى کار لە هەرێمى کوردستانى عێراق کە سەر بە بەرنامەى بەرەوپێشەوە یە دەستپێشخەربووە لە بنیاتنانى خۆڕاگرى لە هەرێمى کوردستانى عیراقدا لە سەروبەندى ئەو قەیرانە تەندروستییە جیهانیەدا کە بە هۆى ڤایرۆسى کۆرۆناوە هاتووەتە کایەوە. پڕۆژەکە لە 31ى ئادارى 2021 کۆتاییهات و پشتیوانى 56 کۆمپانیاى کرد و زیاتر لە 700 هەلى کارى بۆ لاوان و کەمدەرامەتان ڕەخساند، کە لە نێویاندا 240 ئافرەت هەبوون. پڕۆژەکە لە لایەن سندوقى متمانەى هەرێمى بۆ بەدەمەوەچوونى قەیرانەکانى سوریا، مەداد، ى سەربە یەکێتى ئەوروپا ،کۆمەک دەکرێت و لە لایەن بەرنامەى نەتەوە یەکگرتووەکان بۆ پەرەپێدانەوە، بە هاوبەشى لەگەڵ دەزگاى ڕوانگە و پارێزگاى هەولێر، جێبەجێ دەکریت.\nبۆنەکە بەشێوەیەکى ئۆنلاین و بە بەشدارى نوێنەرانى یەکێتى ئەوروپا، ‘سندوقى مەداد’ و بەرنامەى نەتەوە یەکگرتووەکان بۆ پەرەپێدان و حکومەتى هەریمى کوردستان و پارێزگاى هەولێر و دەزگاى ڕوانگە و نوێنەرانى کۆمپانیا سوودەمەندبووەکان و ئەو کارمەندانەى لە دەرئەنجامى ئەم پڕۆژەیەدا دامەزراون ڕێکخرا.\nپارێزگارى هەولێر، بەڕێز ئومێد خۆشناو، گوتى “ئەو پڕۆژانەی ئابووری کۆمەڵەگا بەرەوپێش دەبەن لە رێگەی پەرەپێدانى ئابووری تاکەوە زۆر گرینگن بۆ ئێمە، بە تایبەتی لەم دۆخەی ئێستادا. خۆشخاڵین کە دەبینین 700 لاوی ئەم کۆمەڵگایە کاریان بۆ دابین کراوە و چەندین پڕۆژە کۆمەکی داراییان پێشکەشکراوە. هەروەها لاوانمان راهێنانیان پێکراوە تاکو بیرۆکەکانیان بکەنە بازرگانى. وەک پارێزگا و لایەنی هاوبەشی پڕۆژەکە خۆشحاڵین بە ئەنجامدانی ئەو پڕۆژانەی سودیان بۆ کۆمەڵگا هەیە و پشتگیری خۆمان بۆ لاوان دووپات دەکەینەوە. هیوادارین ئەو کەسانەی کاریان بۆ دابینکراوە سودمەند بووبن، هەم لە رووی مادی و هەم لە رووی ئەزمونی کارەوە. هەروەها ئەو لاوانەی پشتگیری دارایی پڕۆژەکانیان کراوە، بەرهەمەکانیان ببینین لە بازاڕدا و ببنە سەرچاوەی دابینکردنی هەلی کاری زیاتر بۆ کارخوازانى دیکەش.”\nبەڕێوەبەرى نوسینگەى هەماهەنگى یەکێتى ئەوروپا لە هەولێر، بەڕێز ڤیسیۆ گیۆ پوپۆ، گوتى: “لەسایەى بەرنامەى بەرەوپێشەوەدا و بەیەکەوە لەگەڵ هاوبەشەکانیدا، یەکێتى ئەوروپا جەخت دەخاتە سەر بنیاتنانى تواناى خۆڕاگرى. لەسەروبەندى قەیرانى ئابوورى و قۆناغى چاکبوونەوە پاش قەیرانەکان، بەرنامەى بەرەوپێشەوە و بەرنامەى نەتەوە یەکگرتووەکان بۆ پەرەپێدان پشتیوانى دەسەڵاتە هەرێمى و نێوخۆییەکانى هەرێمى کوردستان دەکەن بۆ زیادکردنى دەرفەتى ئابوورى مەزنتر. بنیاتنانى کەرتێکى ئابوورى فرەچەشن و داهێنەرانە و بەهێز کلیلى دڵنیاییدانە بە خەڵک، خەڵکى هەرکوێیە بن و ئەوانەش کە ناسکترین دۆخیان هەیە، دەتوانن کار و ئاسایشى ئابوورى دەستەبەر بکەن.”\nزێنە عەلى ئەحمەد، نوێنەرى نیشتەجێى بەرنامەى نەتەوە یەکگرتووەکان بۆ پەرەپێدان لە عێراق، گوتى: "زۆر دڵخۆشم کە دەبینم ڕەخساندنى هەلى کار لە هەرێمى کوردستانى سەر بە بەرنامەى بەرەوپێشەوە هاریکار بووە لە بنیاتنانى خۆڕاگرى بۆ کۆمەڵگا دۆخ ناسکەکان، بەتایبەتى لە سەروبەندى ئەم پەتا تەندروستییەدا. ئەمە بەهۆى ئەو هاوبەشییە ستراتیژەى بەرنامەى ەنەتەوە یەکگرتووەکان بۆ پەرەپێدان لەگەڵ یەکێتى ئەوروپا و 'سندوقى مەداد' هەیەتى هاتە کایەوە. بەیەکەوە لەگەل هاوبەشە نێوخۆییەکانماندا، پاریزگاى هەولێر و ڕێکخراوى ڕوانگە، یارمەتى سەدان لاوى دۆخ ناسکمانداوە بۆئەوەى بکەونەوە سەر پێى خۆیان و ژیانێکى بەرهەمداریان هەبێت و داهاتێکى باش بۆخۆیان و خانەوادەکانیان پەیدا بکەن."\nسەرۆکى دەزگاى ڕوانگە، دکتۆر عبدالسلام مەدەنى، گوتى: " پەرەسەندنى کەرتى ئابوورى و ڕەخساندنى هەلى کار بۆ لاوان پێویستى بە هەنگاوێکە بەرەوپێشەوە بۆ پەرەپێدانى کەرتە نا نەوتییەکانى تر وەک هەنگاوێک بەرەو زانیارى ئابوورى و زیادکردنى ئارەزوو بۆ تەکنەلۆژیا و کشتوکاڵ و گەشتوگوزار لەڕێگەى زیادکردنى ویست بۆ دەستپێشخەرى و ئازادى و بەرەوپێشبردنى بابەتەکانى خوێندن بەمەبەستى ئامادەکردنى نەوەیەکى ئامادە و پێشبڕکێکار لە بازاڕى جیهانى کاردا. هەروەها دەبێت لاوان چالاکبن و بەشیوەیەکى بەردەوام پەرەبە توانا و بەهرەکانیان بدەن لە جیهانێکدا کە پڕیەتى لە گۆڕانکارى."\nهەروەها گوژمەى ڕەخساندنى هەلى کار لە هەرێمى کوردستانى عێراقدا برەوى بە پەرەپێدانى کارسازى کردووە لە ڕێگەى پێکهاتەى کارسازییە ونەکان و هاریکارى دەستپێکردنى دەیان بازرگانی کردووە و ڕاهێنانى بە نزیکەى 149 لاو (%58 ئافرەت) کردووە و کۆمەکى سەرەتایی پێداون بۆ ئەوەى دەست بە بازرگانییەکانیان بکەن. بەمەبەستى دڵنیاییدان لە بەردەوامى و گەشەپێکردنى ئەم کۆمەڵە لاوە کارسازە، بەرنامەکە هەستاوە بە پەرەپیدانى سەکۆى کۆبەخشى وەبەرهێنان لە بیرۆکەکەمدا بکە بەمەبەستى بەیەکبەستنەوەى خاوەن ئەو کارانەى تازە دەستپێدەکەن و ڕێنوێنیکاران و وەبەرهێنەران و ئەو ڕێکخراوانەى لە بوارى کارسازیدا کار دەکەن و وەبەرهێنانى جۆراوجۆر و دەرفەتى ئابوورى بۆ چەندین ساڵى داهاتوو بڕەخسێنن.\nبۆ زانیارى زیاتر سەردانى لاپەڕەى ڕەخساندنى هەىلى کار لە هەریمى کوردستانى عێراق بکە: https://www.headwayjobs.com\nو پەڕاوى زانیارى بەرنامەى بەرەوپێشەوە دابەزێنە: https://bit.ly/2J4h8Ta\n#بەرەوپێشەوە #عێراق #داهاتوویەکى_ڕوونتر\nبه‌رنامه‌ى نه‌ته‌وه یه‌كگرتووه‌كان بۆ پەرەپێدان له عێراق:\nخاتوو نيداء هيلال، ڕاوێژكار له‌بوارى پەیوەندیەکان\nئارى رەسول، بەڕێوەبەرى بەشى ڕاگەیاندن و میدیا


مه‌لا به‌شیری تیرۆریست كاندیدی دووه‌می پارتیه – hkkurdistan\nHome 6 ئەرشیفی بابەتەکان 6 مه‌لا به‌شیری تیرۆریست كاندیدی دووه‌می پارتیه\nمه‌لا به‌شیری تیرۆریست كاندیدی دووه‌می پارتیه\n٢٨ ی ئه‌پریلی ٢٠١٨\nله لیستی كاندیده‌كانی پارتیدا له هه‌ولێر بۆ به‌ناو هه‌ڵبژاردنه‌كه‌ی عێراق، كه‌سی دووه‌م مه‌لا به‌شیره. ئه‌م مه‌لایه گه‌ر جارێ له‌وه بگه‌ڕێین كه ئێستا چ كۆنه‌په‌رستیه‌ك به ده‌میدا دێته‌ده‌رێ، فتواده‌ری تیرۆری هاوڕێیان شاپور عه‌بدولقادر و قابیل عادله. ساڵی ١٩٩٨ له كاتێكدا كه جێگاوڕێگای كۆمۆنیسته‌كان له هه‌ولێر چووبووه پێشه‌وه و مه‌سه‌له‌ی ژنان یه‌كێك بوو له مه‌سه‌له گرنگه‌كان كه بوو بووه مایه‌ی مشتومڕ وه له ٨ ی مارسی ئه‌و ساڵه‌دا لوتی ئیسلامیه‌كان و كۆنه‌په‌رستی له‌لایه‌ن كۆمۆنیسته‌كان و به‌تایبه‌تی له‌لایه‌ن شاپوری ڕابه‌ره‌وه شكێندرا، ئیتر پارتی وه‌ك ده‌سه‌ڵاتداری ئه‌و شاره كه‌وته دانانی پلان له دژی كۆمۆنیسته‌كان.\nكه‌سێكی سه‌ره‌كی كه له گه‌رمكردنی فه‌زای دژی ئازادیخوازی و یه‌كسانیخوازیدا ڕۆڵی گێڕا و كه‌وته بڵاوكردنه‌وه‌ی فه‌توای كوشتن و زاڵكردنی كۆنه‌په‌رستی ئه‌م مه‌لا به‌شیره‌ی كاندیدی پارتی بوو. مه‌لا ئه‌و كات وتی: ’’با حه‌دێك بۆ ئه‌و وه‌زعه دابنرێ تا وه‌كو ئه‌فغانستان و جه‌زائیری لێ نه‌هاتووه، ئه‌گینا كێ مه‌سئول ده‌بێ؟ ئه‌وه‌ی له دین وه‌رگه‌ڕێ حوكمه‌كه‌ی كوشتنه‘‘. به‌ڵگه له‌مه ڕۆشنتر له‌سه‌ر تیرۆریست بوونی به‌شیر چییه؟ ئه‌و به ئاشكرا جگه له مینبه‌ری مزگه‌وته‌وه له ڕادیۆی ئیسلامیه‌كان و به فیتی پارتیش له بڵاوكراوه‌كانی برایه‌تی و گۆڤاری گوڵانه‌وه به بیانوی ئه‌وه‌ی كه گوایه ڕۆڵی كه‌سایه‌تیه ئاینیه‌كان له‌سه‌ر ئه‌و مه‌سه‌لانه‌ی كۆمه‌ڵگا بڵاوئه‌كه‌نه‌وه و به پێویست ئه‌بێ قسه بكه‌ن په‌یتا په‌یتا بره‌و به‌م په‌یامه ئینسانكوژی و كۆنه‌په‌رستانه‌یه‌ی ئه‌درا.\nئێمه هه‌ر ئه‌و كاته وتمان كه ڕێگه‌خۆشكردن بۆ مه‌لایه‌كی كۆنه‌په‌رستی وه‌ك ئه‌و قه‌تلوعامی زیاتر و تیرۆری زیاتری به‌شوێنه‌وه‌یه. سه‌رئه‌نجام به داخه‌وه هه‌روا ده‌رچوو. له‌و كاته‌وه تا ئێستا گه‌واهی چه‌ندین كاری تیرۆریستین كه له‌ژێر ناوچه‌ی نفوز و ده‌سه‌ڵاتی پارتیدا ڕووئه‌ده‌ن.\nئه‌وه بوو به دوای كرده‌وه‌ی تیرۆریستیدا دژی هاوڕێیان شاپور و قابیل، مه‌لا به‌شیر بووه ئه‌ندام په‌رله‌مانی كوردستان له‌سه‌ر لیستی پارتی و وا ئێستاش بۆ ئاستی عێراق دیارییان كردووه.\nدانانی مه‌لا بۆ ئه‌م گاڵته‌جاڕیه‌ی عێراق ده‌رخه‌ری ئه‌و راستیه‌یه كه پارتی به نه‌خشه‌وه ده‌ستی هه‌بووه له تیرۆركردنی شاپور و قابیلدا و هه‌ربۆیه ئه‌و كات ئه‌و جێگاوڕێگایه و ئێستاش ئه‌مه‌ی پێ ئه‌دات. ده‌رخه‌ری ئه‌وه‌یه كه حزبه‌كه‌ی نوێنه‌ری بكوژ و فه‌تواده‌ر و كۆنه‌په‌رستانه، ده‌رخه‌ری ئه‌وه‌یه ئه‌یه‌وێ به خۆهه‌ڵخستن له ته‌واوی عێراقدا درێژه به تیرۆری كه‌سانی وه‌ك شاپور و قابیل و سه‌رده‌شت عوسمان و هاوشێوه‌كانی بدا.\nپارتی لانه‌ی سه‌دانی، گه‌ر نه‌ڵێین هه‌زارانی، وه‌ك مه‌لا به‌شیره له پاڵ ئه‌نفالچیان و بكوژانی سه‌رده‌شته‌كان و چه‌ته‌گه‌رانی دزینی قوتی خه‌ڵكی بێبه‌شدا. له ڕاستیدا یه‌كێك له ڕسواییه‌كانی كۆمه‌ڵگای كوردستان بوونی پارتیه!\nئه‌وه نه‌ك ته‌نها مه‌لا به‌شیره كه شه‌رعیه‌تی خۆ دیاریكردن و خۆكاندیدكردنی وه‌ك ’’نوێنه‌ری‘‘ خه‌ڵك نییه، بگره پارتیشه كه ئه‌م مافه‌ی نییه و له دیدی خه‌ڵكه‌وه بكوژ و چه‌ته و سه‌ربڕی ئازادیه. لێره‌شه‌وه ڕسوایی پرۆسه‌ی به‌ناو هه‌ڵبژاردنی عێراق ببینن كه مه‌لا به‌شیر و حزبه‌كه‌ی شه‌ریفه‌كانی بن!\nجارێ پێش ئه‌وه‌ی خۆی كاندید بكات ئه‌بێ له‌سه‌ر ئه‌و فه‌توای قه‌تڵ و تیرۆره بدرێته دادگا. ئێستا كه هێشتا دادگایه‌كی جه‌ماوه‌ری وا نییه، ئه‌بێ له دادگای هه‌ست و ویژدانی كۆمه‌ڵدا له قه‌فه‌زدا بێ، نه‌ك به عه‌مامه‌كه‌یه‌وه به ناوی خه‌ڵكی كوردستانه‌وه ده‌نگ به كۆنه‌په‌رستی زیاتر بدات!


شۆڕشێكی نوێی خێراكردنی كۆمپیوتەر سەرهەڵدەدات – تۆڕی میدیایی خەڵک\n2018/07/18 - 10:01 AM\nبەهۆی بەكارهێنانی گرافین خێرایی كۆمپیوتەر و ئامێرە زیرەكەكان دەگاتە هەزار هێندەی ئێستا.\nداهێنانی ترانسزتەر و پاشان مایكرۆپرۆسێسەر لەڕابردوودا شۆرشێكبوون لە تەكنەلۆجیادا، كە بوونە هۆی زیادبونی خێرایی كۆمپیوتەر و ئامێرە زیرەكەكان، ئەمەش بەهۆی كەمبونەوەی كاتی پێویست بۆ جێبەجێكردنی ئاماژەكان لەلایەن پارچەكانی پرۆسێسینگی كۆمپیوتەرەكان، لەئێستاشدا چاوەڕوان دەكرێت دۆزینەوەی گرافین بەهەمان شێوە ببێتە سەرەتای شۆڕشێكی نوێ لە دنیای تەكنەلۆجیادا.\nپێشبینی دەكرێت لەداهاتویەكی نزیكدا گرافین بكرێتە جێگرەوەی سیلیكۆن و مس لەدروستكردنی ئامێرە زیرەكەكان و كۆمپیوتەردا، چونكە بەبەراورد بەمس و سلیكۆن گرافین توانای گەیاندنی تەزوی كارەبای ١٠ هێندە زیاترە ، و ٢٥٠ هێندە زیاترە لە سلیكۆن.\nبەكارهێنانی گرافین لە دروستكردنی دەرگا لۆژیكییەكان (logic gates) كە پێكهێنەری سەرەكین لە مایكرۆپڕۆسێسەر و بەعەقڵی كۆمپیوتەرەكان هەژماردەكرێن، دەبێتە هۆی ئەوەی خێرایی بەجێگەیاندن(processing) لەیەكەی جێبەجێكردنی ناوەندی (CPU) لەئامێرە زیرەكەكان و كۆمپیوتەرەكاندا بۆ تێراهێرتز زیاد بكات، لەكاتێكدا لە ساڵی ٢٠٠٥ەوە خێراییەكەیان لە نێوان ٣ بۆ ٤ گێگا هێرتز وەستاوە، ئەمەش بەهۆی سنورداری توانای سلیكۆنەوەیە لەگەیاندنی تەزووی كارەبا و زۆری بەرگری بەبەراورد بەگرافین.\nماڵپەڕی تایبەت بەگرافین ئاماژەی بەوەكردووە، هەوڵدەدرێت لە داهاتویەكی نزیدا لە پیشەسازی ئۆتۆمبێل و كوتاڵدا بە كاربهێنرێت، چونكە گرافین نیمچە كانزایەكی زۆر سەختە و توانای بەرزی بۆ زەبرە ئاڕاستەكراوەكان بەبەراورد بە ئاسن هەیە، ئەمە لەكاتێكدایە لەئێستادا بەرهەمی گرافین (پێنوسی گرافیت) بەردەستە.\nئەمە لەكاتێكدایە پێشتر گرافین هەبووە، بەڵام لەگەڵ فۆرمە جیاوازەكانی دیكەی كاربۆندا تێكەڵكرابوو.\nگرافین فۆرمێكە لە فۆرمە جیاوازەكانی كاربۆن، لەسەرەتای ساڵانی ٢٠٠٠ لەلایەن زانایان و لێكۆڵەرەوان كاری لەسەركراوە، هەرچەندە پێشتر لە ساڵی ١٩٤٠ی زایینی بەشێوەیەكی سەرەتایی و تیۆری كاری لەسەر كرابوو، بەڵام تیمێك لە زانایانی بواری فیزیا لە زانكۆی مانچستەر لە وڵاتی بەریتانیا بەسەرۆكایەتی هەردوو زانای بواری فیزیا (Andre Geim) و (Konstantin Novoselov)لە ساڵی ٢٠٠٤ دۆزینەوەی گرافینیان ڕاگەیاند، هەر بۆیە خەڵاتی نۆبڵ لە بواری فیزیادا بۆ ساڵی ٢٠١٠ بەخشرایە هەردوو زانای فیزیایی ناوبراو.\nلەم بابەتەوە دەردەكەوێت، خێرایی كۆمپیتەر دەگاتە هەزار هێندەی ئێستا، بەڵام ئایا گرافین دەستپێكی شۆڕشێكی دیكەی نوێیە لە تەكنەلۆجیادا؟ وەڵامی ئەم پرسیارە جێدەهێڵین بۆ ساڵەكان یان مانگەكانی داهاتوو.\nئامادەكردنی: ڕێبوار ڕەیس\nFriedman, J. S., A. Girdhar, et al. (2017). “Cascaded spintronic logic with low-dimensional carbon.” Nature Communications8: 15635.\nژمارەو خەرجی هەوادارانی مۆندیالی ئەمساڵ ئاشكرا كرا\nلە باشوری كوردستان گرووپێكی دیكەی چەكدار شەڕی لە دژی توركیا راگەیاند


بەوێنە لە دوو ڕووداوی هاتوچۆدا کەسێک گیانی 4 کەسی تریش بریندار بوون\nلە سنوری قەزای ڕانیەو لە دوو ڕووداوی جیاوازی هاتوچۆدا گەنجێکی تەمەن28 ساڵان گیانی لەدەستداو (4)هاوڵاتی تریش بریندار بوون .\nخۆشناو حەسەن وتەبێژی بەڕێوبەرایەتی پۆلیسی هاتوچۆی ڕاپەڕین بە ئاڕاستەی ڕاگەیاند " ئەمشەوی ڕابردوو کاتژمێر (9:40) خولەکی شەو لە سەر ڕێگای نێوان هەردوو ناحیەی ( حاجیاوا و سەروچاوە)ی سەر بەقەزای ڕانیە گەنجێکی بەناوی (ع ، پ ، ص )لە دایک بووی ساڵی (1991) خەڵکی سەروچاوە گیانی لەدەست دا " .\nناوبراو وتی " هۆکاری گیان لەدەستدانی ئەوگەنجە بۆ ئەوە دەگەڕێتەوە کە ناوبراو شوفێری ماتۆڕسکیل بووە لە کاتی لێخوڕینی دا ماتۆڕسکێلەکە خۆی بە ئۆتۆمبێلی (فۆرت فۆکس ) دا داوە و لە ئەنجام داوە ئەو ڕووداوەی لێکەوتۆتەوە ، هۆکاری ڕووداوە کە بەهۆی خێرای پابەند نەبوونی ماتۆڕسکێلەکەوە بوو ، هاوکات ڕێکاری یاسایی گیراوەتە بەر و پەڕاوی لێکۆڵینەوە بۆ ڕووداوەکە کراوەتەوە " .\nئەو وتەبێژی هاتوچۆ ئاماژەی بەوەشکرد " کاتژمێر(5:30) خولەکی بەیانی ئەمرۆ دووشەممە لە شاری ڕانیە و لە رووداوێکی تری پێکدادان لەنێوان دوو ئۆتۆمبێل لە جۆری (تیۆتا لاندگروز و فاوێک ) کە لە ترافیکی رزگاری روویدا، بەو ھۆیەوە (4) ھاوڵاتی تیایدا بریندار بوون ، وە ڕێکاری یاسایی گیراوەتەبە" .\n1829 جار خوێندراوه‌ته‌وه\n6/17/2019 11:31:30 AM\nبۆ ئەم مەبەستە ، هاتوچۆ داوای هاوکاری لە شوفێران دەکات ...


كۆنگره‌ى ڕۆژنامه‌وانى راهينه‌ر و كاپتنى ئوستوراليا\nجامی کیشوەرەکان 12:13 AM - 2017-06-22\nۆژی چوارشه‌ممه 21/6 كۆنگره‌یه‌كی رۆژنامه‌وانی بۆ راهێنه‌رو كاپتنی هه‌ڵبژارده‌ی ئوسترالیا ئه‌نجامدرا له هۆڵی كۆنفرانس له ستادیۆمی كریستۆڤسكی له شاری سانت بوترسبۆرگ.\nئیَمه‌ش وه‌ك رۆژنامه‌نوسی باوه‌رپیَكراو له كۆنگره‌كه ئاماده بوین، سه‌ره‌تا راهێنه‌ر له وته‌یه‌كی كورتدا ئاماژه‌ی بۆ ئه‌وه‌كرد كه یاری پیَشویان دۆراندووه و ئێمه چاوه‌ڕێی باشترمان ده‌كرد به‌تایبه‌ت له تایمی دووه‌مدا.\nپاشان له وه‌ڵامی رۆژنامه‌نوساندا ئاماژه‌ی به چه‌ند بابه‌تێك كرد له‌وانه كه گۆڕانكاری ده‌كات له پیَكهاته‌ی تیمه‌كه‌ی به‌تایبه‌ت له‌وانه‌یه دوو گۆڕانكاری بكات پاشان ئاماژه‌ی كرد به كامیرۆن كه تیمێكی باشه و له‌یاریان له‌گه‌ڵ چیللی ئاستێكی باشیان پیشانداوه، به‌ڵام وتی: ئێمه هه‌وڵده‌ده‌ین كه كامیرۆن له ئێمه زیاتر هه‌ست به بێتاقه‌تی بكه‌ن.\nراهێنه‌ره‌كه‌ی ئوسترالیا جه‌ختی كرده‌وه كه هه‌موو بیریان لای یارییه‌كه ده‌بێت تا ئاستێكی باش و ئه‌نجامێكی باشیان ده‌ستكه‌وێت وتی: ئێمه ماوه‌یه‌كی زۆره چاودێری هه‌ڵبژارده‌ی كامیرۆن و شێوازی یاریكردنی ده‌كه‌ین ده‌زانین كه ده‌توانن زۆر مه‌ترسیداربن به‌تایبه‌ت له كاتی گۆڕینی یاری له به‌رگری بۆ هێرشبردن له‌گه‌ڵ ئه‌وه‌شدا ئێمه ئومێدمان هه‌یه ئاستێكی باشتر له یاری پێشوومان پیَشكه‌ش بكه‌ین.\nPUKmedia/ فۆتۆ : زانا قادر- سانت پترسبۆرگ


جیهان دەبێ سنوور بۆ پێشێلکارییەکانی تورکیا دابنێت - Mehr News Agency\nAP ١٣٩٩ گەلاوێژ ٣١ ٢١:٤٨\nNews Code 33773\nجیهان دەبێ سنوور بۆ پێشێلکارییەکانی تورکیا دابنێت\nفەرماندەی گشتی هێزەکانی سوریای دیموکرات داوا لە لایەنە پەیوەندیدارەکان دەکات سنوور بۆ پێشێلکارییەکان دابنرێت.\nبە ڕاپۆرتی ئاژانسی هەواڵی مێهر, جەنەراڵ مەزڵوم عەبدی، فەرماندەی گشتیی هێزەکانی سوریای دیموکرات (هەسەدە) رایگەیاند، سوپای تورکیا لەمیانی لەشکرکێشییەکانیدا بۆ رۆژئاڤا سەرەتای ئەم هەفتەیە خانمە بەڕێوبەرێکی لە دەستەی بەرگری بەئامانجگرتوە لە شارۆچکەی عەین عیسا، لەکاتێکدا ئەرکەکەی خۆی بەجێهێناوە.\nئاماژەی بەوەشکردوە، "ئەو هێشرە بوەتە هۆی شەهیدبونی خۆی و شۆفێرەکەی و یەکێک لە هاوکارەکانی برینداربوە"، کە بەگوێرەی نوسراوەکەی عەبدی ئەو کارە پێشێلکارییەکی تەواوی هەردو رێککەوتنی 17 و 23ی تشرینی یەکەمە.\nلەوبارەیەوە فەرماندەی گشتی هێزەکانی هەسەدە داوای لە لایەنەکانی هەردو رێککەوتننامەی ئیستانبوڵ و سوچی کردوە، هەستن بە ئەنجامدانی ئەرکەکانیان و دۆزینەوەی چارەسەرێک بۆ پێشێلکارییەکانی تورکیا لەگەڵ پاراستنی دانیشتوانی ناوچەکە و فەرمانبەرانی ئیدارەکان، لەو هێرشە بەمەبەستانە کە بەردەوامییان هەیە.\nئەوەش لەکاتێکدایە، بێجگە لە ناوچەکانی رۆژئاڤا، سوپای تورکیا، رۆژانە بەردەوامە لە بۆردومانکردنی ناوچە سنورییەکانی هەرێم و ئەو هێرشانەش بریندار و شەهیدی لێکەوتوەتەوە


چەتەیی(رێگرى -الحرابة). – ماڵپەرى چاکسازى\nدەستپێک / پەڕە نەگۆڕەکان / چەتەیی(رێگرى -الحرابة).\nتشرینی دووه‌م 11, 2018\tپەڕە نەگۆڕەکان, چاکسازی, کۆمەڵگا 513 بینینەکان\nپێناسەکردنى : چەتەیی (دەریایی بێ یان وشکانى و شاخى لەسەردەمى ئێستا چەتەی ئەلکترۆنى): چەتەیی و رێگرى دەرچوونى گرووپێکى موسڵمانانە لەژێر دەسەلاتى ئیسلام و موسڵماناندا بۆ نانەوەى ئاژاوەو بێ سەرو بەرى و خوێن رێژى و دەست بەسەر داگرتنى دارایی و شکاندنى ناموس و لە ناوبردنى کشتوکاڵ و وەچە , بەمەش ململانێى ئایین و رەوشت و یاسا و ڕێسا دەکات .\nچەتی لە گوناهە گەورەکان حیساب دەکرێ بۆیە سزاکەشى توندترین سزایە , خواى گەورە فەرمویەتى\nواتە:بێگومان پاداشتی ئه‌وانه‌ی که ده‌نجێگن و دوژمنایه‌تی خواو پێغه‌مبه‌ره‌که‌ی ده‌که‌ن و به گه‌رمی هه‌وڵ ده‌ده‌ن بۆ بڵاوکردنه‌وه‌ی فه‌سادو به‌د ڕه‌وشتی له زه‌ویدا هه‌ر ئه‌وه‌یه: (ئه‌وانه‌یان که خه‌ڵکیان کوشتووه) ده‌بێت بکوژرێن، (ئه‌وانه‌ش که‌خه‌ڵکیان کوشتووه و جه‌رده‌ییشیان کردووه) ده‌بێت له خاچ بدرێن، (ئه‌وانه‌یان ته‌نها جه‌رده‌یی ده‌که‌ن) ده‌ست و قاچێکیان به‌پێچه‌وانه‌وه ببڕدرێت، (ئه‌وانه‌یان که مه‌ترسیان لێده‌کرێت) ئه‌وه دوور بخرێنه‌وه له وڵات، ئه‌وسزایه خه‌جاڵه‌تی و سه‌رشۆڕیه بۆیان له‌دنیادا، له‌قیامه‌تیشدا سزای سه‌خت و گه‌وره‌یان بۆهه‌یه.\nعن أنس قال: نزل قوم من عكل وعرينة المدينة فاجتووها فأمرهم النبي عليه السلام أن يشربوا أبوال وألبان إبل الصدقة ثم بعد أن شفوا ذبحوا القطيع وساقوا البقية فأرسل إليهم النبي فأتوا بهم ظهراً ثم أمر بهم فقطعت أيديهم وأرجلهم ووسمت عيونهم بالحديد المحمى ثم أخرجوا إلى الحرة وحين طلبوا ماءً لم يعطوا. قال أبو قلابة: هؤلاء أقوام سرقوا وقتلوا وكفروا بعد إسلامهم وحاربوا الله ورسوله.(متفق علیه)\nواتە: کەسانێ لە عوکەل هێنرانە لاى پێغەمبەر (صلى الله علیه وسلم) و موسڵمان بوون و لەمەدینەدا تووشى داهێران بوون بەهۆى برسێتى زۆرەوە , پێغەمبەر (صلى الله علیه وسلم) فەرمانى دا وشترى زەکاتیان بۆ ببەن و میز و شیریان بخۆنەوە , ئەوجا وایان کرد و کاتێ هۆشیان هاتەبەر هەلگەرانەوە حوشترەوانەکەیان کوشت و وشترەکانیان دا پێش خۆیان , پێغەمبەر (صلى الله علیه وسلم) بەشوێنى دا ناردن , دەست و قاچى بڕین و چاوى کوێر کردن و لێیان نەگەران تا مردن.\nئەگەر رێگرو چەتە پێش ئەوەى بکەونەدەست دەسەلاتدار ئەوا بۆیان هەیە تەوبە بکەن(إلا الذين تابوا من قبل أن تقدروا عليهم فاعلموا أن الله غفور رحيم )المائدة 34.\nئەگەر نا حوکمى قیساسیان لەبەرامبەر دەکرێت وەک ئەوەى پێغەمبەر (صلى الله علیه وسلم) کردى لەگەڵ ئەم گروپەى کە باسمان کرد .\nپێشووتر چوار جۆر نەخۆشى هەیە:\nدواتر تاوان (الشرک) هاوەڵ بریاردان بۆخودا گەورەترین تاوانە.\nلەسێ شتا هاو ویستی خودا بوم.\nئەم مانگە: 50555


نزیکەی 6 هەزار کەس لە تورکیا دەستگیر دەکرێن\nکاربەدەستانی تورکیا بەردەوامن لە سەر دەستگیر کردنی دادوەران و ئەفسەرانی لەشکر ئەوانەی پەیوەندییان هەیە بە هەوڵی کودەتاکەوە.\nوەزیری داد بەکیر بۆزدار ڕایگەیاند نزیکەی 6 هەزار کەس هەتا ئێستا دەستگیر کراون و ژمارەکەش زیاد دەکات، سەرکردەی لیوای سێی لەشکری ژەنەڕاڵ ئەرداڵ ئۆزتورکیش لە نێو دەستگیر کراوەکاندایە بە تاوانی خیانەت کردن.\nژمارەیەک لە ئەفسەرە پلە بەرزەکانی لەشکر بە هەلیکۆپتەر هەڵاتوون بۆ یۆنانی دراوسێی و لەوێ داوای مافی پەناخوازی سیاسی دەکەن. ڕاپۆرتەکانی میدیای تورکیا دەڵێن هەندێک لەوانەی کە هەڵاتوون بڕوا دەکرێت لە نێو کودەتاچییەکان بن.\nسەرۆکی تورکیا ڕەجەب تەیب ئەردۆغان کەسایەتی ئاینی دوورە وڵات کە ڕۆژێک لە ڕۆژان هاوپەیمانێکی سەرەکی بوو بە ئەنجامدانی ئەو کودەتایە تاوانبار دەکات و ڕۆژی شەممە داوای کرد لە وڵاتە یەکگرتووەکانی ئەمەریکا کە بیگێڕنەوە بۆ تورکیا. فەتحوڵا گولەنی تەمەن 75 ساڵان لە ساڵی 1999وە لە ئەمەریکا دەژێت ئەو هەوڵی کودەتایەی مەحکوم کرد و نکوڵی لەوە دەکات دەستی هەبوبێت تیایدا. ڤلادمێر پوتینی سەرۆکی ڕوسیا ڕۆژی یەکشەممە لە پەیوەندییەکی تەلەفۆنیدا قسەی لەگەڵ سەرۆکی تورکیا ڕەجەب تەیب ئەردۆغان کرد. لە بەیاننامەیکی کە لەلایەن کرملنەوە بڵاو کراوەتەوە دەڵێت پوتن هیوای خواست ڕەشەکە بە خێرایی بێتەوە سەر خۆ و سەقامگیری بگەڕێتەوە. کرملن دەشڵێت هەردوو ڕێبەر بەرنامەکەیان پشتڕاسست کردەوە کە لە داهاتوویەکی نزیکدا پێکەوە کۆببنەوە. میدیاکانی تورکیاش دەڵێن ئەوان لە یەکەم هەفتەی مانگی 8 کۆدەبنەوە.\nوەزیری درەوەوەی ئەمەریکا جۆن کیریش شەوی شەممە لەگەڵ وەزیری دەرەوەی تورکیا مەولەد چاڤسئۆغڵو قسەی کرد، گوتەبێژێکی وەزارەتی دەرەوە ڕایگەیاند کە جۆن کیری جەختی کردەوە سەر ئەویە کە پێویستە تورکیا ڕێز لە دەسەڵاتی یاسا بگرێت و مافی هاووڵاتیان بگرێت لە کاتێکدا لێکۆڵینەوە لەسەر ئەوە دەکات کە کێ لە پشتی ئەو هەوڵە بووە.\nکیری پشتیوانی واشنتۆنی دوپات کردەوە بۆ ئەو حکومەتەی کە بە شێوەیەکی دیموکراتی هەڵبژێردراوە. هاوکات وەزارەتی دەرەوەی ئەمەریکا بەیاننامەیەکیشی دەرکردووە و تیایدا هۆشداری دەداتە هاووڵاتیانی ئەمەریکا سەفەر نەکەن بۆ تورکیا.


مرۆڤ قه‌رزاری زه‌وییه\n13/8/2019 12:35 AM\nرێكخراوی گڵۆباڵ فوتبرێنت نێتۆرك به پشتبه‌ستن به داتاكانی سندوقی جیهانی تایبه‌ت به سروشت راپۆرتێكی ئاماده كردووه سه‌باره‌ت به ئاست و چۆنێتی به‌كارهێنانی سه‌رچاوه سروشتییه‌كانی سه‌ر زه‌وی له‌لایه‌ن مرۆڤه‌وه.\nبه گوێره‌ی ئه‌و راپۆرته‌ش مرۆڤ ئه‌و ئاسته‌ی تێپه‌ڕاندووه له به‌كارهێنانی سه‌رچاوه سروشتییه‌كان كه سروشت له توانایدایه.\nئه‌و داتا‌و زانیاریانه باس له‌وه ده‌كه‌ن كاتێك مرۆڤ سه‌رچاوه‌كانی سه‌ر گۆی زه‌وی به‌كارده‌هێنێت، سروشتی دایكه زه‌وی سه‌رله‌نوێ به‌رهه‌می دێنێته‌وه‌و خۆی نوێ ده‌كاته‌وه، به‌ڵام مرۆڤ ئه‌وه‌نده خێرا سه‌رچاوه‌كان به‌كارده‌هێنێت، كه زه‌وی فریاناكه‌وێت خۆی نوێ بكاته‌وه‌و ئێستا خێرایی و ئاستی به‌كارهێنان 1,75 جار له نوێبوونه‌وه زیاتره.\nراپۆرته‌كه باس له‌وه ده‌كات كه وڵاتێكی وه‌ك قه‌ته‌ر له ماوه‌ی 42 رۆژدا به‌شی یه‌ك ساڵ سه‌رچاوه به‌كارده‌هێنێت، به‌ڵام وڵاتێكی وه‌ك ئیندۆنیسیا به‌شی یه‌ك ساڵ له 342 رۆژدا به‌كارده‌هێنێت.\nكاره‌سات له‌وه‌دایه ئه‌گه‌ر مرۆڤی سه‌ر زه‌وی هه‌مووی وه‌كو خه‌ڵكی ئه‌مریكا سه‌رچاوه سروشتییه‌كان به‌كاربهێنێت، ئه‌وا پێویستمان به پێنج هه‌ساره‌ی تری وه‌ك زه‌وی ده‌بێت بۆ ئه‌وه‌ی ژیان به‌رده‌وامبێت.\nخاك - cnn


هێله‌ری کلنتن هه‌وڵه‌کانی قیرغیزسـتان بۆ پـێـکهێنانی حکومه‌تێـکی هاوبه‌ندی به‌رز ده‌نرخێنێت\nوه‌زیری ده‌ره‌وه‌ی ئه‌مه‌ریکا خانم هێله‌ری کلنتن له ده‌می کۆبوونه‌وه‌ی له‌گه‌ڵ سه‌رۆک وه‌زیرانی قیرغیزسـتان ڕۆزا ئۆتنباێڤا له به‌شکیکی پایته‌ختی ئه‌و وڵاته، پـێـنجشه‌ممه 2 ی دوازده‌ی 2010\nوه‌زیری ده‌ره‌وه‌ی وڵاته یه‌کگرتووه‌کانی ئه‌مه‌ریکا خانم هێله‌ری کلنتن په‌سـنی وڵاتی قیرغیزسـتانی دا سه‌باره‌ت به هه‌وڵه‌کانیان بۆ پـێـکهێنانی حکومه‌تێـکی هاوبه‌ندی له دوای هه‌ڵبژاردنی په‌رله‌مانی ئه‌و وڵاته له مانگی ده‌ی ڕابردوودا.\nئه‌مڕۆ له پاش کۆبوونه‌وه‌ی له‌گه‌ڵ سه‌رۆک وه‌زیران ڕۆزا ئۆتنباێڤا له بشکێکی پایته‌خت، خانم کلنتن ڕایگه‌یاند قیرغیزسـتان حکومه‌ته‌که‌ی سه‌رله‌نوێ پـێـکهێناوه‌ته‌وه بۆ نوێنه‌رایه‌تیکردنی سه‌رجه‌م خه‌ڵکان و ئاینه‌کانی.\nهاوکات خانم کلنتن له‌گه‌ڵ خانم ئۆتنباێڤادا وتووێژیان له‌سه‌ر ڕه‌وشی ئه‌و ڕێـکه‌وتنه کرد که ڕێـگه به فڕۆکه له‌شـکریـیه‌کانی ئه‌مه‌ریکا ده‌دات بنکه‌ی مه‌ناسی نزیک بشکێـک له ڕێـگه‌یاندا به‌ره‌و ئه‌فغانسـتان به‌کاربهێنن.\nپاشـان له سێهه‌م قۆناغی گه‌شـته دیپـلۆماسیـیه‌که‌یدا بۆ چوار وڵاتی ئه‌و ناوچه‌یه خانم کلنتن به‌ره‌و وڵاتی ئۆزبه‌کسـتان به‌ڕێـکه‌وت.\nبڕیاره ئه‌مڕۆ له ته‌شقه‌ند خانم کلنتن کۆبوونه‌وه له‌گه‌ڵ سه‌رۆکی ئۆزبه‌کی ئیسلام که‌ریمۆڤ سـازبدات و بڕیاریشه مشـتومڕ سه‌باره‌ت به چه‌ندین کێشه‌ی به‌رفراون بکات به تۆماری مافه‌کانی مرۆڤی حکومه‌تیشه‌وه.\nله کۆتاییدا خانم کلنتن له وڵاتی به‌حره‌ین کۆتایی به گه‌شته‌که‌ی ده‌هێنێت و چاوه‌ڕوان‌ده‌کرێت له کۆڕێـکی سـاڵانه‌دا ناسراو به دیالۆگی مه‌نامه‌ی سـاڵی 2010 وتارێـکی پایه‌خدار پـێشـکه‌ش بکات.


تەڤگەری ئازادیی دۆسییەی قەدەغەکردنی بردە بەغدا | ROJnews\nتەڤگەری ئازادیی دۆسییەی قەدەغەکردنی بردە بەغدا\nچوؤرشەممە, 5 ديس 2018 - 11:36\nتەڤگەری ئازادیی کۆمەڵگەی کوردستان دۆسییەی قەدەغەکردنی بردە بەغدا و لە فەرمانگەی کاروباری حزبەکان سکاڵای تۆمارکرد.\nئەمڕۆ شاندێکی تەڤگەری ئازادیی کۆمەڵگەی کوردستان، کە پێکهاتوون لە: حسێن کەرکوکی و نەریمان ئەحمەد، ئەندامانی دەستەی بەڕێوبەریی تەڤگەری ئازادیی و یوسرا ڕەجەب، پەرلەمانتاری تەڤگەری ئازادیی لە ئەنجومەنی نوێنەرانی عێراق لە فەرمانگەی کاروباری حزبەکان لە شاری بەغدا سکاڵایان دژ بە قەدەغەکردنیان تۆمار کرد.\nلە ساکاڵاکەدا، ئاماژە بەوە کرابوو، کە تەڤگەری ئازادیی کۆمەڵگەی کوردستان بە بڕیاری ژمارە ١٣٩-ی حزبەکان لە ٤/١٢/٢٠١٧ مۆڵەتی فەرمیی لە حکومەتی عێراق وەرگرتووە، بەڵام بە بڕیاری حکومەتی هەرێمی کوردستان لە هەرێم قەدەغە کراون و بارەکانیان داخراوە، هەروەها ڕێگایان پێنادرێت هیچ چالاکییەک ئەنجام بدەن.\nلە بەرامبەردا عەبدوڵا فاز حسێن، بەڕێوەبەری فەرمانگەی کاروباری حزبەکان، ڕایگەیاند، کە تەڤگەری ئازادیی مۆڵەتی فەرمیی هەیە و نابێت لە هیچ شوێنێکی عێراق و هەرێمی کوردستان ڕێگریی لە چالاکییەکانیان بکرێت و مافی کردنەوەی بارەگایان لە هەموو عێراق هەیە.\nعەبدوڵا فازڵ، بەڵێنیشیدا، کە کار لەسەر دۆسییەکە بکەن و چارەسەری ئەو کێشەیە بکەن.\nتەڤگەری ئازادیی کۆمەڵگەی کوردستان، لە ڕۆژی ١٧/١٠/٢٠١٤ دامەزراوە و لە سەرەتای دامەزراندنییەوە داوای مۆڵەتی فەرمیی لە وەزارەتی ناوخۆی حکومەتی هەرێمی کوردستان دەکات، بەڵام وەزارەتەکە وەڵامی نەداوەتەوە، بەڵام لە ٤/١٢/٢٠١٧ بە فەرمی وەک پارتێکی سیاسی لە تەواوی عێراقدا دانی پێدانراوە و مۆڵەتی فەرمی وەرگرتووە.\nحکومەتی هەرێمی کوردستان ڕۆژی ٢٥ی تشرینی دووەم بڕیارێکی بڵاوکردەوە، کە بەپێی بڕیارەکە دەبێت ئەو حزب و ڕێکخراوە سیاسییانەی مۆڵەتیی فەرمییان لە وەزارەتی ناوخۆی هەرێمی کوردستان وەرنەگرتووە، بارەگاکانیان دابخەن و ڕێگاش بە ئەنجامدانی هیچ چالاکییەکیان نادرێت، لەو چوارچێوەیەشدا بارەگاکانی تەڤگەری ئازادیی داخران.


دەشێت ئەمە سەرەتای گۆڕانکاریی بێت لە سیاسەتی ئەمەریکادا!\n(رەزامەندی حکوومەتی ویلایەتە یەکگرتوەکان بۆ پێدانی قەرزەکە، ڕازیبوونێکی ناراستەوخۆی ئەمەریکایە بە بەرێوەبردنی سەربەخۆی سامانی نەوت و غاز لە لایەن حکوومەتی هەرێمی کوردستانەوە.)\nئەمەی ســـەرەوە بەشـــێکە لە ڕاپۆرتێک لە لایەن (ئیراک ئۆیل ریپۆرت-IOR￼ ) لە ڕۆژی 8 ئەیلولـــدا بڵاوکراوەتەوە دەربارەی پێدانی قەرزێکی 250 ملێۆن دۆلاری بـــە گروپی (پێرڵ پەترۆلیـــۆم) کە پێکهاتوە لـــە کۆمپانیای (دانا گاز) و (کرێســـەنت پەترۆلیۆم) و چەند کۆمپانیایەکی تر. قەرزەکە لە لایەن ناوەندی هاوکاری دارایی بۆ پەرە پێدان (DFC) ئەمەریکی دەدرێت بە پێرڵ\nپەترۆڵیۆم بۆ پەرەپێدانی کێڵگەی غازی کۆرمۆر.\nقەرزەکـــە، کە یەکـــەم قەرزە DFC لە بـــواری پەرەپێدانی نـــەوت و غازدا بیداتە کۆمپانیایەکی غەیرە ئەمەریکی، ئاســـتی بەرهەمهێنانی غاز لە کێڵگەی کۆرمۆر دەگەیەنێتە زیاتر لە 900 ملیۆن پێی سێجا، واتە دوو هێندەی ئاستی\nبەرهەمهێنانی ئێستا. هەروەک ســـایتەکە نووســـیویەتی، ئەمە پێچەوانەی سیاســـەتی ئیدارەکانی پێشـــوە، کە هۆشـــدارییان داوەتە کۆمپانیاکان دەربارەی مەترسییە یاسایی و سیاســـییەکانی ئیمزاکردنی گرێبەســـتی نەوت لە گەڵ حکوومەتی هەرێمی کوردستاندا. بریـــارە پـــرۆژەی پەرەپێدانی غـــازی کۆرمۆر لە ســـاڵی 2023 تەواو ببێت و کاریگەری باشـــی لەســـەر زیادکردنـــی بەرهەمی کارەبا هەبێـــت لە هەرێمی کوردستان. پشـــتگیریی دارایی دەزگایەکی فەرمی دەوڵەتـــی ئەمەریکی بۆ گروپی پێرڵ پێترۆڵیۆم پشـــتگیرییە بۆ کەرتی نەوت و غـــازی هەرێم و ڕەنگە دواتر ڕێگا خۆشـــبکات بـــۆ مامەڵەکردنی حکوومەتـــی ئەمەریکی لە گـــەڵ ئەم کەرتە بەشیوەیەکی ســـەربەخۆ و پێچەوانەی سیاسەت و خواستی بەغدا. ئەگەریش هەیە کە مەبەســـتی ســـەرەکی لەم هەنگاوە بریتیبێت لە زیادکردنی ئاســـتی بەرهەمهێنانـــی غاز لە عێراق بۆ کەمکردنەوەی پشتبەســـتنی عێراق بە غازی ئێران. لـــە هەردوو بارەکەدا، پشـــتگیری دارایی ئەمەریکا بـــۆ کەرتی نەوت و غازی هەرێمی کوردســـتان، ئاکامی باشـــی سیاســـی و ئابووری و ئەمنی بۆ هەرێم دەبێت


خولی پلە یەکی هۆڵەندا - ئایندهۆڤن vs ڤی ڤی ڤی - Soccer - Yariga - Results, fixtures, tables and statistics\nئایاکس vs. هێرنێڤین فێینورد vs. ئالکمار ئێکسێلسیۆر vs. دێن هاگ توێنتی vs. ویلیام II ڤیتێسی vs. هێراکلێس ئایندهۆڤن vs. ڤی ڤی ڤی هێرنێڤین vs. ئوترێخت ئالکمار vs. گرۆنینگێن برێدا vs. ڕۆدا جەی سی سپارتا ڕۆتێردام vs. ئایاکس\nئایندهۆڤن vs ڤی ڤی ڤی 3-0\nم. ڤان گینکێل (G) 68'\nH. Lozano (G) 80' (دروستکرا لە لایەن: S. Bergwijn)\nم. ڤان گینکێل (PG) 83'\n'87 بۆ A. Obispo\n'81 بۆ R. Janssen\n'84 بۆ J. Janse\n'85 بۆ G. Pereiro\n'67 بۆ E. Riis\n'70 بۆ Mauro Júnior\n'67 بۆ R. Castelen\n'70 بۆ B. Ramselaar\n'81 بۆ L. Labylle\n'84 بۆ V. van Crooij\n'87 بۆ ن. ئیسیمات میرین\n10 م. ڤان گینکێل 68' 83'\n11 H. Lozano 80'\n9 R. Seuntjens 45+2' 58'\n7 G. Pereiro بۆ H. Lozano 85'\n47 Mauro Júnior بۆ B. Ramselaar 70'\n50 A. Obispo بۆ ن. ئیسیمات میرین 87'\n4 R. Janssen بۆ L. Labylle 81'\n12 J. Janse بۆ V. van Crooij 84'\n26 E. Riis بۆ R. Castelen 67'\n14/04/19 ERE ئایندهۆڤن 12 : 15 دی گرافشاپ زانیاری زیاتر لەسەر ئەم یارییە


توێژەرێکی کورد قۆڵبەست کرا – چاونیوز\nکامیل ئەحمەدی نووسەر و توێژەری کۆمەڵایەتی، ڕۆژی ٢٠ی گەلاوێژ لە ماڵەکەی خۆی لە تاران دەستگیر کراوە.\nشەفەق ڕەحمانی، هاوسەری کامیل ئەحمەدی ڕۆژی سێ شەممە ٢٢ی پووشپەڕ ڕایگەیاندووە کە لقی یەکی دادسەرای ئەمنییەتی ئەوین بۆ هاوسەرەکەی حوکمی دەستگیری دەرکردووە.\nبە وتەی ڕەحمانی، بەرپرسانی ئەم دادسەرایە ڕۆژی سێ شەممە پێیان ڕاگەیاندووە کە هاوسەرەکەی “کۆمەڵێک تۆمەتی دەربارەی چالاکییەکانی لێ دراوە کە تۆمەتەکانی لە بواری تاوتوێ کردن دایە.” بەڵام بەرپرسانی دادسەراکە ڕوونکردنەوەیەکی تریان نەداوە.\nکامیل ئەحمەدی کورد و لە دایک بووی شاری مهابادی کوردستانی ڕۆژهەڵاتە و شارۆمەندی ئێرانی ـ بریتانیاییە و دانیشتووی تارانە. لە بوارەکانی “خەتەنە کردنی ژنان” و “بەزۆر بەشوودانی منداڵان” توێژنەوەی کردووە و بابەتی نووسیوە. لە ئێستادا سەرقاڵی دوو پرۆژەیە بە ناوەکانی “میوەی قەدەغەکراو” کە تایبەتە بە توێژینەوەی تراجێنسییەکان” و پرۆژەی سنوور تا سنوور کە لێکۆڵینەوەیە دەربارەی “کەمایەتییە نەتەوەییەکانی ئێران.”\nکامیل ئەحمەدی و هاوسەرەکی ماوەی ٢٥ ساڵە شارۆمەندی بریتانیان و ئەم ١٥ ساڵەی دوایی لە ئێران ژیاوە.


نرخی كارتی مۆبایل و ئینتەرنێت كەم دەكرێتەوە\nبۆ كەمكردنەوەی باج لەسەر كۆمپانیاكانی پەیوەندی لە عێراق و ھەرێمی كوردستان، پەرلەمانی عێراق داوای کەمکردنەوەی باجی سەر کۆمپانیاکان دەکات، کە لە ئێستادا ئەو پرۆژە یاسایە خوێندنەوەی یەکەمی بۆ کراوە.\nتۆڕی میدیایی بینەر پەیوەندی بە حەسەن ئاڵی پەرلەمانتار لەسەر فراکسیۆنی یەکێتی لە پەرلەمانی عێراقەوە کردوو رایگەیاند، "لە ئێستادا لە پەرلەمانی عێراق ئەو پرۆژە یاسایە خویندنەوەی یەکەمی بۆ کراوە، لە ماوەیەکی نزیکدا خوێندنەوەی دووەمی بۆ دەکرێت دەکرێتە دەنگدانەوە".\nراشیگەیاند، "ئەندام پەرلەمانەکان دەنگی پێدەدەن لەبەر ئەوەی لەبەرژەوەندی هاوڵاتیاندایە ئەو یاسایە، چونکە باجەکە لەسەر گیرفانی هاوڵاتییە نەک کۆمپانییەکە".\nئاماژەی بەوەشکرد، "کە کۆمپانیاکانی پەیوەندی ئاگادار کراونەتەوە، کە دەبێت زانیاری بدەنە دەزگاکانی راگەیاندن و میدیاکاران، لە کاتی بوونی هەر پرسیارێکدا پێویستە کۆمپانیاکانی پەیوەندی وەڵامی میدیاکاران بدەنەوە".\nئەمە لە کاتێکدایە لە ساڵی ٢٠١٥ حكوومەتی عێراق بڕیاریدا بە رێژەی ٢٠٪ بە زیادكردنی باج لەسەر كۆمپانیاكانی پەیوەندی، ئەمەش بووە هۆی ئەوەی نرخی كارتی مۆبایل و ئینتەرنێت گرانتر ببێت، ئەم باجەش لە ھەرێمی كوردستان بووەتە ٤٠٪ ، ئەمەش جیاوازی زۆرە".


ڕاپۆرته‌كان دووپات له‌وه ده‌كه‌نه‌وه، كه ئاپ و وێبگه‌ڕی گووگڵ فۆتۆ ته‌ڵه‌یه‌كی زۆر ترسناكی تێدایه كه وا ده‌اكت به‌شێوه‌یه‌كی زۆر ئاسان و خێرا سه‌رجه‌م وێنه‌كانی ناو مۆبایله‌كه‌ت له‌لایه‌ن گووگڵ یان كه‌سێكی شاره‌زای بواری هاككردنه‌وه بدزرێت.\nپێگه‌ی "فینتشه‌ر بیت" تایبه‌ت به بواری ته‌كنه‌لۆجیا بڵاوی كرده‌وه، كه توێژه‌ران له كۆمپانیای "ئه‌مبریفا"ی تایبه‌ت به بواری پاراستن له هێرشی ئه‌لیكترۆنی دووپاتیان له‌وه كردووه‌ته‌وه، كه كه‌لێنێكی ته‌ناهی زۆر مه‌ترسیندار له ڤێرژنه‌كانی گووگڵ ئیمه‌ج یان به‌شی وێنه‌ی گووگڵ هه‌یه، كه زۆر مه‌ترسیداره بۆ سه‌ر مۆبایله‌كانتان.\nشاره‌زایان دووپات له‌وه ده‌كه‌نه‌وه، ئه‌و كه‌لێنه ته‌ناهییه ده‌رفه‌تێكی گه‌وره به هاككه‌رزه‌كان ده‌دات، تا به ئاسانی بتوانن ده‌ستیان به سه‌رجه‌م وێنه‌كانی ناو مۆبایله‌كانتان بگات و سه‌رجه‌میانی له‌لایه‌ن هاككه‌رزه‌كانه‌وه ده‌توانرێ بدزرێن و مامه‌ڵه‌یان پێوه بكرێ به ئاره‌ززووی خۆیان.\nوێنه‌كانت به كوالێتی به‌رز و هاشێوه‌ی ئه‌وه‌ی له ناو مۆبایله‌كه‌ته ده‌گوازرێنه‌وه و ده‌بردرێن بێ ئه‌وه‌ی خۆت هیچ ئاگاداری بیت و هیچ پێویست بكات كه فه‌رمانێك كرته بكه‌یت و هه‌نگاوێك له به‌رنامه و پرۆگرامێك بهاوێژی. كۆمپانیای گووگڵیش له‌باره‌ی ئه‌و زانیارییانه‌وه دووپاتی كرده‌وه، ئه‌سته‌مه شتی له‌مجۆره بوونی هه‌بێ و به‌ڵێنیشی دا چاو به‌و دۆسیه‌یه ده‌خشێنێته‌وه.\nئه‌م بابه‌ته 522 جار خوێنراوه‌ته‌وه\nئه‌م كێشه‌یه له ئینستاگرام هه‌ژماره‌كه‌ت ده‌خاته مه‌ترسییه‌وه\nنوێترین ئۆتۆمبێلی جیپ نمایش كرا\nوێنه‌ی مۆبایله نوێیه‌كی سامسۆنگ ئاشكرا بوو\nنیسان سێنترای مۆدێل 2019 سه‌رسامت ده‌كات\nنرخ و تایبه‌تمه‌ندییه‌كانی ئایفۆنی نوێ بزانه\nكەی و چۆن دووگمەی خوولانەوەی هەوا بەكار دەهێنین؟\nبی ئێم ئێكس شه‌شی مۆدێل 2020 شۆكت ده‌كات\nبی ئێم بۆ یه‌كه‌مجار پیكابێكی دروست كرد\nتایبه‌تمه‌ندی و كاتی بڵاوبوونه‌وه‌ی گالاكسی نۆت10 ڕاگه‌یه‌نرا\nلێگزسی 2020 ببینن.. دیزاین و هێزه‌كه‌ی سه‌رسوڕهێنه‌ره


لەبەرامبەر داگیرکەریی تورک ستراتیژیی هاوبەش بە گرنگ دەزاندرێت | ROJnews\nلەبەرامبەر داگیرکەریی تورک ستراتیژیی هاوبەش بە گرنگ دەزاندرێت\nهەینی, 12 يول 2019 - 07:32\nنەبوونی ستراتیژی هاوبەشی گەلی کورد، بە یەکێک لە هۆکارە سەرەکییەکانی دەستدرێژیی و داگیرکاریی سەر خاکی باشوری کوردستان دەزاندرێت و هەڵوێستی هاوبەش و کردارییش بۆ ڕووبەڕووبوونەوەی داگیرکەر بە پێویست دەزاندرێت.\nمامۆستایانی زانکۆ و ڕۆژنامەنووسانی ژن لە شاری سلێمانی، دەربارەی داگیرکارییەکانی دەوڵەتی تورک و ئەو کۆمەڵکوژییانەی کە لە باشوری کوردستان ئەنجامی دەدات، لێدوان بۆ ڕۆژنیوز دەدەن و سەرنجی خۆیان دەخەنەڕوو.\nلەو چوارچێوەیەدا تەلار عەلی، مامۆستا لە زانکۆی سلێمانی، وێڕای ئیدانەکردنی کۆمەڵکوژیی و داگیرکارییەکانی دەوڵەتی تورک، ئاماژەی بە هۆکاری دەستدرێژییە بەردەوامەکانی دەوڵەتانی دراوسێ کرد و وتی: کورد ستراتیژیی و هەڵوێستی هاوبەشی نییە، کۆمەڵگاش لە ڕەوشەکە بێ ئاگایە، پێویستە هەموو تاکێک ئەوە بزانێت هەر هێزێکی تورک بێت یان عێراقی یان هەر هێزێکی تر بێتە خاکی ئێمەوە بە داگیر کردنی خاکەکەمان حساب دەکرێت".\nئەو مامۆستایەی زانکۆ باسی لەوەشکرد، کە ئیدانە کردن بە تەنیا بەس نییە و وتی: ئیدانەکردن ئەو کاتە گرنگە ئەگەر بەرهەمی ئەو هەڵوێست و ئیدانەکردنە ببیندریتەوە، هەروەها هەڵوێستەکان بەرەو ئاراستەی گۆڕانکاریی ببرێن نەک تەنیا قسە کردن بێت.\nتەلار عەلی، بە پێویستیشی دەزانێت، کە هەموو لایەنە کوردییەکان یەک بگرن و ببن بە خاوەنی یەک گوتار و یەک پلان بۆ پاراستنی نیشتیمانەکەمان.\nهەر لەسەر هەمان پرس د.نەزاکەت حسێن، مامۆستای بەشی ڕاگەیاندن لە زانکۆی سلێمانی، ئاماژەی بەوەکرد کە سەروەریی خاک و پاراستنی ئەرکی سەر شانی هەر قەوارە و حزبێکە و وتی:"هەموو دەوڵاتانی چواردەورمان چاویان بڕیوەتە ئەم هەرێمە و دەیانەوێت ئارامییەکەی تێکبدەن، بۆیە بۆردوومانی دەکەن و هاوڵاتیانی مەدەنیی دەکەنە ئامانج".\nد.نەزاکەت، بە پێویستیشی دەزانێت، کە شوێنی نیشتەجێبوونی هاوڵاتیان نەکرێنە جێی ململانێ و جەختیشیکردەوە، کە "پێویستە بە هەموو شێوەیەک داکۆکیی بکەین لە پاراستن و سەروەریی و داگیرنەکردنی ئەم هەرێمە".\nهەروەها، سەیوان ڕۆستەم، سەرنووسەری ڕۆژنامەی ژیانەوە، هێمای بۆ بێدەنگیی حکومەتی هەرێم و ناوەند کرد لەبەرامبەر بۆردوومان و داگیرکارییەکانی دەوڵەتی تورک و وتی: بێدەنگیی شاردنەوەی ڕاستییەکانە، پێویستبوو هەڵوێستی توندیان هەبووایە.\nسەیوان ڕۆستەم، باسیشی لە ڕۆڵی گەل کرد لە شکاندنی بێدەنگیی حکومەت و وتی"پێویستە جەماوەر بە یەک دەنگ ئەمە پەسەند نەکەن و دەنگی ناڕەزایی خۆیان دەرببڕن و فشار بخەن سەر هەردوو حکومەتەکە، هەروەها یاسا نێودەوڵەتییەکان جێبەجێ بکرێت کە وڵاتێكی تر بۆی نیە بچێتە خاکی وڵاتێكی تر و بیبەزێنێت، کە ئەمەش حکومەتی ناوەند بە هەموو شێوەیەک لێی بەرپرسیارە".


سینەما وەك ئامرازی پەروەردە\nسینەماش ئامڕازێكیتری پەروەردە كردن و فێر بوونە. زۆرجار ڕۆڵی سینەما بەرامبەر ئەبێت بە ڕۆڵی دایك و باوك و خێزان و كۆمەڵگا.\nسینەمای جاران قوتابخانەیەك بوون بێ هاوتا. پەیامی گرنگ و جوان لە هەر فیڵمێكا ئاڕاستەی تاكەكان كراوە. ئەوەنەی كار لەسەر بنیاتنانی تاك و خودناسیی كردووە هێندە كاریان لەسەر سیناریۆی بەهێز و ئاكتینگ و دایرێكتینگ و كامێرا و سۆدیۆ نەكردووە بۆ بەهێزكردنی فیڵمەكانیان .. هەر خۆی هەموو شتێكی چێژ بەخش و بەهێز و پڕ مانا بووە.\nلەدوو پاڕتی پڕ واتایا زۆر بە هێواشی پەنجە ئەخاتە سەر ئەو بۆشاییانەی بە هۆی كلتور و كۆمەڵگاوە بۆمان دروستكراوە كە ئەبێ چۆن بژین و چی بخۆین و چی بپۆشین و چۆن داهاتوو و ژیانی خۆمان دیاری بكەین. كە تیایدا تاك هیچ ڕۆڵێكی نیە و تەنها جێبەجێ كارە ..ئەكییم كارەكتەری سەرەكی و شازادەی نازداری كۆشك دواجار كۆشكی شاهانە جێ ئەهێڵێ و ئەبێتە كارگوزارێك و بەردەوام ڕێستورانێك ئەسڕێتەوە تا ئەوكاتەی دڵی خۆشەویستە ڕاستەقینەی بۆخۆی ئەبات و بە ئاكییم وەك كارگوزارێك ڕازییە لەكاتێكا شازادەیە و لەبەرگی كارگوزارێكا خۆی پیشان ئەیات.دواتریش كێشەی میراتگری شازادە كە تەنها كوڕ ئەتوانێ ببێتە شا و كۆنتڕۆڵی وڵات بكات.\nلەنێوانی چوار برایا ئەم كوڕە هیندییەكەیە كە هەمیشە لای براكانی بێزراوە و بەتوانجەوە پێی ئەڵێن كوڕی هیندی... شەڕ و كۆنفڵێكتی كۆمەڵایەتی و چینایەتی باڵی بەسەر ناوچەكەیا كێشاوە و مانەوە تەنها بۆ بەهێزەكانە. ئەمێك كە فەرامۆشكراوە و تەنها لای باوكی جێی بایەخە، ناچارە خۆی پێ بگەیەنێ و پیشانی بات كە بەهێزە و ئەتوانێ بمێنێتەوە.لە كۆتا حیوارەكانی فیڵمەكەیا كیۆما ئەڵێ ئەو "پیاوێكی ئازادە پیاوە ئازادەكان نامرن" ئاماژەیەكی گرنگ و پەیامێكی وریاكەرەوەیە بۆ كۆیلە و بەكرێگیراوەكان كەئەگەرچی وجودیان هەیە بەڵام لەڕاستیا ئەوان نین چونكە ئازاد نین لە هەر كارێكیانا.\nنامەوێ سپۆیڵی فیڵمەكان بكەم.. من بێ ئەندازە چێژم لێ بینین. هیوادارم بۆ ئەوانەی بەهۆی ئەم نوسینەوە سەیری ئەكەن هەمان چێژی هەبێ.


ئەشواق جاف: بەڵگەی تاوانكارییەكانی خورماتوو كۆدەكەینەوە و دەیدەینە دادگا - RojNews\nئەشواق جاف: بەڵگەی تاوانكارییەكانی خورماتوو كۆدەكەینەوە و دەیدەینە دادگا\nپەرلەمانتارێكی كورد لە ئەنجومەنی نوێنەرانی عێراق، ڕایدەگەیەنێت، كە لیژنەیەك لە پەرلەمانەوە پێكدەهێنن و سەردانی خورماتوو دەكەن، بەڵگەكان كۆدەكەنەوە و هەركەس پێشێلكاری ئەنجام دابێت لە هەر پێكهاتەیەك بێت بەپێی یاسا دەبێت سزا وەردەگرێت، دەشڵێت: پێویستە ئارامی بگەڕێتەوە بۆ خورماتوو.\nباس لەوە دەكرێت كە لەڕۆژی 16ی ئۆكتۆبەرو ڕۆژانی دوایی دەستدرێژی كراوەتە سەر نزیكەی هەشت ژنی كورد لە خورماتوو، بۆ ئەو مەبەستەش لیژنەیەك لە پەرلەمانی هەرێمی كوردستانەوە سەردانی كەمپی ئاوارەكانی خورماتوویان كرد، بڕیار وایە، ئەو بەڵگانەی كۆیان دەكەنەوە ڕادەستی ئەنجومەنی نوێنەرانی عێراق و دادگای بكەن.\nئەشواق جاف، ئەندامی ئەنجومەنی نوێنەرانی عێراق لە فراكسیۆنی پارتی، بە ڕۆژنیوزی وت:"دەبێت كۆبوونەوەیەك بكرێت لە نێوان لیژنەی ژنانی پەرلەمانی هەرێم لەگەڵ لیژنەی ژنانی ئەنجومەنی نوێنەرانی عێراق و بەڵگەكانیان ڕادەست بكەن، بۆ ئەوەی كاری لەسەر بكەن، چونكە ئەوە بەپێی یاسا قابیلی قبوڵ نییە".\nوتیشی:"ئەو كەسانەش كە سەرپەرستی هێزەكانی ناو خورماتوو دەكەن باس لەوە دەكەن، كە قبوڵی ناكەن ئەندامەكانیان پێشێلكاری مافەكانی مرۆڤ بكەن، وە وەك پێكهاتەی كورد بە هیچ شێوەیەك قبوڵ ناكەین پێشێلكاریتر لەم شارەدا ڕووبدات، لەبەر ئەوەی ئەم شارە شاری پێكەوە ژیانە، دەبێت ژیان بگەڕێتەوە بۆ هەموو پێكهاتەكانی ئەم ناوچەیە".\nناوبراو ئاماژەی بەوەكرد، كە ئەوانیش وەك نوێنەرانی كورد هەوڵی پێكهێنانی لپژنەیەكیان داوە بۆ ڕووداوەكانی خورماتوو، و وتی:"ئێمە وەك پەرلەمانتارانی كورد داوامان كردووە كە لیژنەیەك پێكبهێندرێت لە پەرلەمانتاران و وەزارەتی كۆچ و كۆچبەران و دەزگا ئەمنییەكان بۆ ئەوەی سەردانی خورماتوو بكەین، بەڵام بەداخەوە دواكەوت وپەرلەمان كەوتە ناو پشوی زستانەوە".\nوتیشی:"كە پەرلەمان دەستی بە دانیشتنەكانی كردەوە ئەو لیژنەیە پێكدەهێنین و سەردانی خورماتوو دەكەین و هەموو بەڵگەكان تۆمار دەكەین، دەیهێنینەوە ناو پەرلەمان و گفتوگۆی لەسەر دەكەین، هەركەسێك پێشێلكاری ئەنجام دابێت دەبێت سزا بدرێت، ئیتر هەركەسێك بێت و لە هەر پێكهاتەیەك بێت".\nئەوە لەکاتێکدایە، لەدوای ڕووداوەکانی ١٦ی ئۆکتۆبەرەوە، كوردەكانی شارۆچكەی خورماتوو-ی سەربە پارێزگای سەڵاحەدین، تاوەكو ئێستا ناتوانن بگەڕێنەوە بۆ شارۆچكەكە، بەهۆی ئەوەی ترسی ئەوەیان هەیە كە ژیانیان پارێزراو نەبێت.


ئەمریکا بە مەرج سودان لە لیستی تیرۆردا دەردەکات – wazho.net\nئەمریکا بە مەرج سودان لە لیستی تیرۆردا دەردەکات\nتشرینی یه‌كه‌م 20, 2020\t79379 جار خوێندراوەتەوە\nئەمریکا بەنیازە بەمەرجی ئاسایی کردنەوەی پەیوەندییەکانی لەگەڵ ئیسرائیل و قەرەبووکردنەوەی خێزانی قوربانیەکانی کردەوە توندڕەوییەکان، سودان لە لیستی وڵاتانی تیرۆر دەربکات.\nدۆناڵد ترەمپ سەرۆکی ئەمریکا لەتویتێکدا رایگەیاند، “حکومەتی نوێی سودان چەند هەنگاوێکی گەورەی ناوە، رازی بووە ٣٣٥ ملیۆن دۆلار وەک قەرەبووی کردەوە توندڕەوەکان بداتە خێزانی قوربانییەکان”.\nدەشڵێت، “لەگەڵ پێدانی قەرەبووەکان، دەست بەجێ سودان لە لیستی وڵاتانی پشتیوانانی تیرۆر دەردەکەین.”\nهاوکات، ئاژانسی هەواڵی رۆیتەرز لە دوو سەرچاوەی ئەمریکیەوە رایگەیاند، ئیدارەی دۆناڵد ترەمپ سەرۆکی ئەمریکا و حکومەتی سودان نزیک بوونەتەوە لە گەیشتن بە رێکەوتنێک لەبارەی سڕینەوەی سودان لە لیستی وڵاتانی پشتیوانی تیرۆر.\nبەگوێرەی رۆیتەرز، یەکێک لە بەرپرسە ئەمریکیەکان رایگەیاندووە، “رێکەوتنی دەرهێنانی ناوی سودان لە لیستی وڵاتانی پشتیوانی تیرۆر پێویستی بە چەندین هەنگاو هەیە، یەکێک لەوانە ئاسایی کردنەوەی پەیوەندییەکانیەتی لەگەڵ ئیسرائیل”.\nدەشڵێت، “تا ئێستا وردەکارییەکانی رێککەوتنەکە کاری لەسەر دەکرێت و رەنگە لەچەند رۆژی داهاتوودا رێککەوتنەکە رابگەیەندرێت”.\nپێشتر دەستەی دەستپێشخەری سودان بۆ ئاساییکردنەوەی پەیوەندییەکان لەگەڵ ئیسرائیل رایگەیاند، لە بنەڕەتدا پەیوەندییەکان لەگەڵ گەلانی تر لەسەر بنەمای پێکەوە ژیان و هاریکاریکردنە.\nئاماژەی بەوەشکرد، هەرگیز وابەستەی رابوردوو و ئایدۆلۆژیای دابڕان نابن، هیچ رێگرییەک نییە لە ئاسایی کردنەوەی پەیوەندییەکانیان لەگەڵ ئیسرائیل.\nئەمە لەکاتێکدایە بەهۆی جێگیرکردنی ناوی سودان لە لیستی وڵاتانی پشتیوانانی تیرۆر لە ساڵی ١٩٩٣ لەگەڵ ئێران و کۆریای باکور، چەندین سزای ئابوری نێودەوڵەتی بەسەر ئەو وڵاتەدا سەپێندرا و تائێستاش بە دۆخێکی سەختی ئابوریدا تێدەپەڕێت.\nPrevious ژوری ئۆپراسیۆنه‌كان بۆ به‌ره‌نگاربوونه‌وه‌ی كۆرۆنا چه‌ند بڕیاری ده‌ركرد\nNext لیستی یاریزانەکانی یۆڤانتۆس بۆ یارییەکەى دینامۆ کییڤ بڵاوکرایەوە


گفتوگۆی نێوان عه‌بدوڵای كوڕی عه‌باس و خه‌واریجه‌كان - كوردی سۆرانی - ڕه‌نج شێخانی\nPDF 234.8 KB 2019-05-02\nپاش سوپاس وستایشی بێ پایانم بۆ خوای تاك وپاك وبێ هاوتا وخاوه‌نی بوونه‌وه‌ر درودوو سڵاوی خوا له‌سه‌ر پێغه‌مبه‌ری خۆشه‌ویستمان محمد (صلی الله علیه وسلم) و یارو یاوه‌رانی بێت تا ڕۆژی دوایی له پاشان دا:\nله‌ووتاری پێشوماندا گه‌شتینه سه‌ر ئه‌وه‌ی که بڵێین : جا له‌گه‌ڵ مندا بیر له‌و گفتوگۆ شیرینه بکه‌ره‌وه که له‌نێوان عه‌بدوڵای كوڕی عه‌باس و سه‌رکرده‌ی خه‌واریجه‌کان دا ڕوویدا له‌ڕێگای ئه‌م دوو ڕیوایه‌ته‌وه:\nله عبیدالله ی کووڕی عیاضی کوڕی عمرو القاری یه‌وه ڕیوایه‌ت کراوه و ده‌فه‌رمووێت: عبدالله‌ی کوڕی شداد هات و چووه ژووره‌وه بۆ لای دایکه عائیشه (خوای لێ ڕازی بێت) له کاتێکدا ئێمه‌ش له لای ئه‌و دانیشتبووین، عبدالله له عێراقه‌وه گه‌ڕابووه‌وه، له پاش چه‌ند شه‌وێك له شه‌هید کردنی ئیمامی علی (خوای لێ ڕازی بێت) ، دایکه عائیشە (خوای لێ رازی بێت) پێی فه‌رموو: ئه‌ی عبدالله‌ی کوڕی شه‌داد ئایا تۆ له‌گه‌ڵ مندا ڕاست ده‌که‌یت هه‌ر پرسیارێكت لێبکه‌م؟ ده‌رباره‌ی ئه‌و کۆمه‌ڵه بۆم بدوێ که‌وا علی (خوای لێ رازی بێت) له گه‌ڵیاندا ده‌جه‌نگا، ووتی: ئایا چی شتێك وام لێ ده‌کات که ڕاستت له‌گه‌ڵدا نه‌که‌م؟ ئه‌ویش فه‌رمووی: فه‌رموو باسی چیرۆکه‌که‌ی ئه‌وانم بۆ بکه.\nووتی: کاتێك که ئیمامی علی (خوای لێ رازی بێت) نوسراوێکی نوسی بۆ ئیمامی معاویه (خوای لێ رازی بێت) وه دوو که‌سی به دادوه‌ر دانا، هه‌شت هه‌زار قورئان خوێن له‌نێو خه‌ڵکی یه‌وه ده‌رچوون، بۆیه له‌جێگایه‌ك جێگیر بوون که پێی ده‌ڵێن (حرورا‌ء) له نزیك شاری کوفه‌یه، ئه‌وانیش گله‌یی و گازه‌نده‌یان لێ کردوو ووتیان : کراسێك خوای گه‌وره له‌به‌ری کردبووی خۆت به‌ده‌ستی خۆت له‌به‌ر خۆتت داکه‌ند، ناوێك که‌وا خوای گه‌وره ناوی لێ نابووی خۆت سڕیته‌وه، ئه‌مجار چویت که‌سانێکت کرده دادوه‌ر له دینی خوادا، ئێمه‌ش ده‌زانین که هیچ حوکمێك جگه له‌حوکمی خوا نیه، کاتێك که ئه‌و گله‌یی و گازه‌ندانه گه‌شته ئیمامی علی (خوای لێ رازی بێت) که له‌و پێناوه‌دا لێی جیا بوونه‌ته‌وه فه‌رمانی کرده بانگده‌رێك ئه‌ویش بانگی دا: فه‌رمووی که‌وا نابێت هیچ که‌س بچێته ژووره‌وه بۆ لای ئه‌میری باوه‌ڕداران ئیللا هه‌ڵگرانی قورئان نه‌بێت، کاتێك ماڵه‌که پڕبوو له‌قورئان خوێنان، ئه‌مجا داوای قورئانی کردوو له‌به‌رده‌ستی خۆیدا داینا، پاشان به‌ده‌سته‌کانی ده‌یدا له‌قورئانه‌که‌و ده‌یفه‌رموو : ئه‌ی قورئانه‌که، بۆ خه‌ڵکه‌که قسه بکه، بۆیه خه‌ڵکی بانگیان لێکرد و ووتیان: ئه‌ی ئه‌میری باوه‌ڕداران، پرسیاری چی لێده‌که‌یت له کاتێکدا ئه‌و ته‌نها مه‌ره‌که‌به له‌سه‌ر کاغه‌ز؟ ئێمه‌ش ئه‌وه ده‌ڵێین که له ئه‌وه‌وه ڕیوایه‌تمان کردووه، چیت ده‌وێ؟ فه‌رمووی: هاوه‌ڵانتان، ئه‌وانه‌ی که ده‌رچوونه له نێوان من و ئه‌واندا باقورئان حوکم بکات.\nخوای گه‌وره له کتێبه‌که‌یدا ده‌رباره‌ی پیاو و ژنێك ده‌فه‌رمووێت: ▬ وَإِنْ خِفْتُمْ شِقَاقَ بَيْنِهِمَا فَابْعَثُوا حَكَمًا مِنْ أَهْلِهِ وَحَكَمًا مِنْ أَهْلِهَا إِنْ يُرِيدَا إِصْلَاحًا يُوَفِّقِ اللَّهُ بَيْنَهُمَا إِنَّ اللَّهَ كَانَ عَلِيمًا خَبِيرًا ♂ [النسا‌ء/35] .\nواته: خۆئه‌گه‌ر ترستان له پشێوی و ناكۆكی ژن و مێرد هه‌بوو، ده‌تانزانی پێكه‌وه هه‌ڵناكه‌ن جا كه‌سێكی دادوه‌ر له‌خزم وبنه‌ماڵه‌ی مێرده‌كه‌و، دادوه‌رێكیش له‌خزم وكه‌س وكاری ژنه‌كه بنێرن بۆ دۆزینه‌وه‌ی هه‌ڵه‌كانیان و، ئه‌وسا دانانی چاره‌سه‌رێك به هه‌رجۆرێك كه‌ئه‌وان به‌چاكیان ده‌زانی ئه‌گه‌ر هه‌ردووك رازی بوون پێك بێنه‌وه‌و نیه‌تیان پاك بوو ئه‌وا خواش یه‌كیان ئه‌خات وپێكیان دێنێته‌وه وپیرۆزی ئه‌خاته كاره‌كانیانه‌وه.\nجا بزانن که‌وا حورمه‌تی خوێنی ئوممه‌تی موحه‌مه‌د (صلی الله علیه وسلم) مه‌زنترو گه‌وره‌تره له پیاو و ژنێك .\nئه‌وان خه‌شم و قینیان لێ هه‌ڵگرتم چونکه من نوسراوێکم نارد بۆ معاویه (خوای لێ رازی بێت) که نوسی بووی تییایدا: علی کوڕی ئه‌بو طالیب واته نه‌ی نوسی ئه‌میری باوه‌ڕداران، بۆیه فه‌رمووی: بزانن کاتێك سوهه‌یلی کوڕی عه‌مر له ڕۆژی (الحديبية) دا هات و ئێمه‌ش له‌گه‌ڵ پێغه‌مبه‌ری خوادا (صلی الله علیه وسلم) بووین بۆ ئه‌وه‌ی له‌گه‌ڵ قوڕه‌یشدا ڕێك بکه‌ون، جا پێغه‌مبه‌ری خوا (صلی الله علیه وسلم) فه‌رمانیدا بنوسن : (بسم الله الرحمن الرحیم) که‌چی سوهه‌یل ووتی: مه‌نوسن (بسم الله الرحمن الرحیم)، ئه‌ویش فه‌رمووی: ئه‌ی چی بنوسین؟ ووتی: بنوسن: (باسمك اللهم)، پێغه‌مبه‌ری خوا (صلی الله علیه وسلم) فه‌رمووی: ئه‌مجا بنوسه : (محمد رسول الله)، سوهه‌یل ووتی: ئه‌گه‌ر به پێغه‌مبه‌رت بزانم سه‌رپێچیم نه‌ده‌کردی وله‌گه‌ڵ تۆدا جیاواز نه‌ده‌بووم، ئه‌ویش فه‌رمانیدا بنوسن: ئه‌مه ئه‌و ڕێکه‌وتن نامه‌یه که ( محمدی کوڕی عبدالله) و (قوڕه‌یش) له‌سه‌ری ڕێکه‌وتن، خوای گه‌وره له‌قورئانه‌که‌یدا ده‌فه‌رمووێت: ▬ لَقَدْ كَانَ لَكُمْ فِي رَسُولِ اللَّهِ أُسْوَةٌ حَسَنَةٌ لِمَنْ كَانَ يَرْجُو اللَّهَ وَالْيَوْمَ الْآخِرَ وَذَكَرَ اللَّهَ كَثِيرًا ♂ [الأحزاب/21] .\nواته: به‌ڕاستی پێغه‌مبه‌ری خوا چاكترین نموونه‌ی ڕێك وپێكی وسه‌رمه‌شقه بۆتان، ده‌سا ئێوه‌ش له‌دڵسۆزیی وسیاسه‌تی وجیهادیی وئارامیی و ته‌قوایی وته‌واوی بواره‌كانی ژیاندا چاوی لێبكه‌ن وبه‌دوایدا بچن به‌تایبه‌تی بۆ ئه‌وكه‌سه، كه به ته‌مای خواو رۆژی دوایییه.\nبۆیه ئیمامی علی (خوای لێ رازی بێت) عبدالله‌ی کوڕی عباس(خوایان لێ رازی بێت) ی بۆ ڕه‌وانه کردن ومنیش له‌گه‌ڵیدا چوووم، تاکو گه‌یشتینه ناوه‌ڕاستی سه‌ربازگه‌که‌یان ، (إبن الکوا‌ء) ده‌ستی به ووتار خوێندنه‌وه کردوو بۆ خه‌ڵکه‌که دووا و ووتی: ئه‌ی هه‌ڵگرانی قورئان: ئه‌مه عبدالله‌ی کوڕی عه‌باسه جا هه‌رکه‌سێ نایناسێت ئه‌وا من له‌ڕێگای قورئانه‌وه ده‌یناسم ، ئه‌مه ئه‌و که‌سه‌یه که خوای گه‌وره له حه‌قی ئه‌و و قه‌ومه‌که‌یدا فه‌رموویه‌تی: ▬ بَلْ هُمْ قَوْمٌ خَصِمُونَ ♂ [الزخرف/58] .\nواته: به‌ڵكو ئه‌وان هۆزێكن هه‌ر ده‌مبازی ده‌كه‌ن.\nبۆیه بیگه‌ڕێننه‌وه بۆ لای هاوڕێکه‌ی و مه‌یکه‌نه ته‌رازوو به‌سه‌ر کتێبی خوادا، بۆیه چه‌ند ووتار خوێنێکی تر هه‌ستان و ووتیان: سوێند به‌خوا ده‌بێت بیکه‌ینه ته‌رازویه‌ك به‌سه‌ر کتێبه‌که‌ی خوداوه، جا ئه‌گه‌ر حه‌قی پێ بوو ئه‌وا ده‌یناسینه‌وه وه شوێنی ده‌که‌وین و وه ئه‌گه‌ر ناحه‌ق و ناڕه‌وایی پێ بوو ئه‌وا به ناڕه‌وایی یه‌که‌ی خۆی ڕه‌دی ده‌که‌ینه‌وه، ئه‌مجار سێ ڕۆژ به‌پێی کتێبه‌که‌ی خوا له‌گه‌ڵیاندا دووا بۆیه چوار هه‌زار که‌سیان لێ گه‌ڕایه‌وه‌و ته‌وبه‌یان کرد،که (إبن الکوا‌ء) یان تێدا بوو تاکو ڕۆیشتنه خزمه‌تی ئیمامی علی (خوای لێ رازی بێت)، ئه‌مجا ئیمامی علی (خوای لێ رازی بێت) هه‌واڵی بۆ ئه‌وانی تر نارد وفه‌رمووی: کارو مه‌سه‌له‌که‌ی ئێمه‌و خه‌ڵکی گه‌یشته ئه‌وه‌ی که ده‌یبینن، بۆیه چی تر بووه‌ستن تاکو ئوممه‌تی محمد (صلی الله علیه وسلم) یه‌ك ده‌گرن ئه‌و به‌ڵێنه‌ی له نێوان ئێمه‌و ئێوه ئه‌وه بێت که خوێن نه‌ڕێژین و ڕێگه نه‌بڕن و سته‌م له‌ئه‌هلی (ذمة) نه‌که‌ن، ئه‌گه‌ر واتان کرد ئه‌وا له‌گه‌ڵتاندا ناجه‌نگین ، خوداش ناپاکی خۆش ناوێت وه بێ له‌م ڕیوایه‌ته له ڕیوایه‌تێکی تردا هاتووه که ئیمامی (عه‌لی خوای لێ رازیبێت) جوابی بۆناردن و پێی فه‌رموون: (ئێوه به‌ڕێی خۆتان وئێمه‌ش به‌ڕێی خۆمان، به‌مه‌رجێك خوێنی که‌س به‌ناحه‌ق نه‌ڕێژن وڕێگه‌ی که‌س نه‌گرن وزوڵمیش له‌که‌س نه‌که‌ن، وئێمه‌ش ڕێگه‌ی ماڵی خواتان لی ناگرین وشه‌ڕیشتان له‌گه‌ڵ ناکه‌ین تا ئێوه شه‌ڕمان له‌گه‌ڵ نه‌که‌ن) [البدایە والنهایە(7 / 281)] .\nوه پاشان دایکه عائیشە (خوای لێ رازی بێت) پێی ووت : ئه‌ی کوڕی شه‌داد، جا علی (خوای لێ رازی بێت) ئه‌وانی کووشت؟ ووتی: سوێند به‌خوا نه‌چووه سه‌ریان تاکو ئه‌وان خوێنیان ڕشت وڕێگه‌یان بڕی (ڕێگیرییان کرد) وه (ئه‌هلی ذمة) یان به حه‌ڵاڵ زانی، دایکه عائیشە ووتی: بڵێ سوێند به‌خوا، ووتی: سوێند به‌و خوایه‌ی که جگه له‌و هیچ خوایه‌کی تر نییه به‌و شێوه‌یه بوو، دایکه عائیشە (خوای لێ رازی بێت) ووتی: ئه‌ی ئه‌وه چی یه که له (ئه‌هلی ذمة) ــه‌وه پێم گه‌شتووه و ده‌ڵێن :(ذو الثدي)؟ من بینیم له‌ناو کوژراوه‌کاندا بوو، له‌گه‌ڵ ئیمامی علی (خوای لێ رازی بێت) چوینه سه‌ری ، ئه‌ویش بانگی خه‌ڵکی کرد، ئایا ئه‌مه ده‌ناسن؟ خه‌ڵکی زۆر هاتن و ده‌یان ووت: له مزگه‌وتی (به‌نی فڵان) ده‌مبینی نوێژی ده‌کرد، هیچ که‌س جگه له‌و قسانه زیاتری نه‌ده ووت، دایکه عائیشە (خوای لێ رازی بێت) ووتی: ئایا گووفتاری علی (خوای لێ رازی بێت) چی بوو کاتێك له‌سه‌ری ڕاوه‌ستا هه‌روه‌کو ئه‌هلی عێراق ده‌یڵێن، ووتی: گوێم لێ بوو ده‌یووت : خواو پێغه‌مبه‌ره‌که‌ی (صلی الله علیه وسلم) ڕاستیان فه‌رموو، دایکه عائیشە فه‌رمووی: ئایا جگه له‌وه هیچ شتێکی ترت له ئه‌وه‌وه بیست؟ ووتی: نه‌خێر.. خوا ئاگاداره، دایکه عائیشە (خوای لێ رازی بێت) فه‌رمووی: به‌ڵێ خواو پێغه‌مبه‌ره‌که‌ی (صلی الله علیه وسلم) ڕاستیان فه‌رموو، ڕه‌حمه‌تی خوا له‌عه‌لی (خوای لێ رازیبێت) له‌قسه‌کانی ئه‌و ئه‌وه بوو هه‌رکاتێك شتێکی ببینیایه وپێی سه‌یر بوایه ئه‌وا ده‌یفه‌رموو خواو پێغه‌مبه‌ره‌که‌ی (صلی الله علیه وسلم) ڕاستییان فه‌رموو، ئه‌مجا ئه‌هلی عێراق به‌ده‌م ئیمامی عه‌لی یه‌وه (خوای لێ رازی بێت) درۆیان کردو شتی زیاده‌یان بۆ هه‌ڵبه‌ست [اخرجه أحمد، وأبو یعلی، وإبن عساکر، وقال هیثمی فی المجمع، روا یعلی ورجاله ثقات، وإسناده حسن، کما قال الشیخ شعیب فی المسند.\nئیمامی النسائی له‌کتێبی (الخصائص) أخرجه النسائی فی الخصائص(185) وهو فی السنن الکبری (5 / 165 / 167) وسنده حسن.\nڕیوایه‌تی کردووه له عبدالله‌ی کوڕی عباس (خوایان لێ رازی بێت) که فه‌رموویه‌تی : کاتێك گرۆهی (الحروریە) ده‌رکه‌وتن خۆیان گۆشه گیر کرد وله‌ماڵه‌کانیاندا دانیشتن، ژماره‌یان شه‌ش هه‌زارکه‌س ده‌بوو، به پێشه‌وای علی کوڕی ئه‌بو طالیبم ووت (خوای لێ رازی بێت) : ئه‌ی ئه‌میری باوه‌ڕداران...\nکه‌مێك نوێژه‌که دوابخه، به‌ڵکو له‌گه‌ڵ ئه‌وگرۆهه‌دا قسه‌بکه‌م، ووتی: من له‌ژیانت ده‌ترسم، ووتم: نه‌خێر، فه‌رمووی ئه‌مجا خۆم له‌به‌رکردوو به‌پێ ڕۆیشتم بۆلایان له‌کاتی (قه‌یلوله) دابوو ئه‌وان پشوییان ده‌دا وه‌منیش سڵاوم له‌وانکرد.\nئه‌وانیش ووتیان: سڵاوت لێ بێت ئه‌ی إبن عباس، چی شتێك تۆی هێناوه بۆ ئێره؟منیش به‌ئه‌وانم ووت: من له‌لایه‌ن هاوه‌ڵانی پێغه‌مبه‌ری خواوه (صلی الله علیه وسلم) هاتووم له‌پشتیوانان وکۆچه‌ران وکووڕی مام وزاوای پێغه‌مبه‌ری خواوه (صلی اله‌علیه وسلم)، که‌قورئان به‌سه‌ر ئه‌واندا دابه‌زی وئه‌وانیش له‌ئێوه شاره‌زاترن له (وه‌حی)، من هاتووم تاقسه‌ی ئه‌وانتان پێ رابگه‌یه‌نم، که‌ئه‌وان هه‌واڵ پێدراون له‌وشتانه‌ی که‌ده‌یڵێن، کۆمه‌ڵێکیان به‌ره‌ولای من جیابوونه‌وه، ووتم: پێـم بڵێن چی شتێك وای لێکردن به‌و شێوه‌یه خه‌شم وقین له‌هاوه‌ڵانی پێغه‌مبه‌ری خواو (صلی الله علیه وسلم) کووڕی مامی بگرن؟\nووتیان: له‌به‌رسێ شت.\nووتم : ئه‌وسێ شته چین؟\nووتیان: یه‌کێکیان ئه‌وه‌یه، ئه‌و (واته : علی) له‌فه‌رمانی خوادا حوکمیدا به ده‌ست پیاوانه‌وه که‌چی خوای گه‌وره ده‌فه‌رمووێت: ▬ إِنِ الْحُكْمُ إِلَّا لِلَّهِ ♂ [الأنعام/57].\nواته: چونکه هه‌موو حوکم وبڕیارێك هه‌رهی خوایه وه هه‌موو شتێک هه‌ر به‌ده‌ستی ئه‌وه.\nئیتر پیاوان چییان داوه له‌حوکم ! ووتم : ئه‌مه‌یه‌ك.\nووتیان: دووه‌میان ئه‌وه‌یه، ئه‌و (واته : علی) کووشتاری کرد که‌چی له‌وانی به‌دیل نه‌برد وئافره‌تی نه‌کرده جارییه سامانه‌که‌یانی به‌غه‌نیمه وده‌سکه‌وت نه‌برد، جا ئه‌گه‌ر ئه‌وان بێباوه‌ڕن ئه‌وا به‌جارییه‌کردنی ئافره‌ته‌کانییان درووسته‌و وه‌ئه‌گه‌رئه‌وان باوه‌ڕدارن ئه‌وا به‌جارییه‌کردن وکووشتارییان درووست نییه.\nووتم: ئه‌مه دوو ئایا سێیه‌میان چییه؟\nووتییان: ئه‌و ناوی خۆی له (ئه‌میری باوه‌ڕداران) سڕییه‌وه که‌وابوو ئه‌و (ئه‌میری بێباوه‌ڕانه).\nووتم : ئایا جگه له‌مانه هیچی ترتان پێیه؟\nووتیان : نه‌خێر... ئه‌مانه‌مان به‌سه.\nووتم : ئایا ئه‌گه‌ر چه‌ند ئایه‌تێکی قورئان وچه‌ند فه‌رمووده‌یه‌کی پێغه‌مبه‌ری خوام به‌سه‌رتاندا خوێنده‌وه که‌وه‌ڵامی قسه‌کانتان بێت ئایا ڕازی ده‌بن- ده‌گه‌ڕێنه‌وه -؟.\nووتیان: به‌ڵێ ، ووتم: ئه‌و قسه‌یه‌تان که‌باسی حوکمی پیاوانه له‌فه‌رمانه‌کانی خوادا، ئه‌وه‌من له‌قورئانه‌وه ئایه‌تێکتان بۆ ده‌خوێنمه‌وه که‌خوای گه‌وره حوکمیدا به‌ده‌ست پیاوانه‌وه له‌نرخی چاره‌که درهه‌مێکدا،خوای گه‌وره فه‌رمانی کردووه که‌پیاوان حوکمی تێدا بده‌ن، خوای گه‌وره ده‌فه‌رمووێت ▬ يَا أَيُّهَا الَّذِينَ آمَنُوا لَا تَقْتُلُوا الصَّيْدَ وَأَنْتُمْ حُرُمٌ وَمَنْ قَتَلَهُ مِنْكُمْ مُتَعَمِّدًا فَجَزَاءٌ مِثْلُ مَا قَتَلَ مِنَ النَّعَمِ يَحْكُمُ بِهِ ذَوَا عَدْلٍ مِنْكُمْ ♂ [المائدة : 95] .\nواته: ئه‌ی ئه‌و كه‌سانه‌ی باوه‌ڕتان هێناوه! هه‌تا له‌ئیحرامدان هیچ جۆره نێچیرێكی وشكانی مه‌كوژن، گۆشتی بخورێ، یانه‌خورێ هه‌ركه‌سێكتان به‌ده‌ست ئه‌نقه‌ست كوشتیی وله‌ئیحرامیشدا بوو، له‌تۆڵه‌ی ئه‌وه‌داده بێ وێنه‌ی نێچیره كوژراوه‌كه له‌مه‌ڕ وبزن ووشترو گا كه‌فاره‌ت بدات دووكه‌سی دادگه‌ریشتان بڕیاری له‌سه‌ر بده‌ن وبڵێن: ئه‌مه بۆ كه‌فاره‌تی نێچیره كوژراوه‌كه ده‌شێت،...\nجامن سوێندتان ده‌ده‌م به‌خوای گه‌وره ئایا حوکم کردنی پیاوان له‌سه‌ر که‌روێشکێك یان هه‌رشتێکی ترله ڕاو باشتره یان حوکم کردن له‌خوێنی نێوان مسوڵمانان وئاشتی نێوانیان، خۆتانیش باش ده‌زانن ئه‌گه‌ر خوای گه‌وره وویستی لێ بووایه ئه‌واحوکمی ده‌داو چی ترکاره‌که‌ی نه‌ده‌دا یه‌ده‌ستی پیاوان؟\nووتیان: بێگومان ئه‌مه چاکتره.\nهه‌ر‌وه‌ها ده‌رباره‌ی ئافره‌ت ومێرده که‌ی خوای گه‌وره ده‌فه‌رمووێت:\n▬ وَإِنْ خِفْتُمْ شِقَاقَ بَيْنِهِمَا فَابْعَثُوا حَكَمًا مِنْ أَهْلِهِ وَحَكَمًا مِنْ أَهْلِهَا إِنْ يُرِيدَا إِصْلَاحًا يُوَفِّقِ اللَّهُ بَيْنَهُمَا إِنَّ اللَّهَ كَانَ عَلِيمًا خَبِيرًا ♂ [النسا‌ء/35].\nواته: خۆ ئه‌گه‌ر ترستان له‌پشێوی وناكۆكی ژن ومێرد هه‌بوو، ده‌تانزانی پێكه‌وه هه‌ڵناكه‌ن جا كه‌سێكی دادوه‌ر له‌خزم وبنه‌ماڵه‌ی مێرده‌كه‌و، دادوه‌رێكیش له‌خزم وكه‌سوكاری ژنه‌كه بنێرن بۆ دۆزینه‌وه‌ی هه‌ڵه‌كانیان و،ئه‌وسا دانانی چاره‌سه‌رێك به‌هه‌رجۆرێك كه‌ئه‌وان به‌چاكیان ده‌زانی ئه‌گه‌ر هه‌ردوو كڕازی بوون پێكبێنه‌وه ونیه‌تیان پاك بوو ئه‌وا خواش یه‌كیان ئه‌خات وپێكیان دێنێته‌وه وپیرۆزی ئه‌خاته كاره‌كانیانه‌وه.\nجاسوێندتان ده‌ده‌م به‌خوا ئایا حوکمی پیاوان ئاشتبونه‌وه‌ی نێوانیان وپاراستنی خوێن ڕشتن چاکتره یان حوکم له‌سه‌ر کێشه‌ی ئافره‌تێك؟\nئایا وه‌ڵامی ئه‌وپرسیاره‌م دایه‌وه وئێوه‌ش ڕازیبوون؟\nووتیان : به‌ڵێ.\nووتم: سه‌باره‌ت به‌قسه‌ی دووه‌متان که‌ده‌ڵێن: کووشتاری کردوو که‌چ یئافره‌تیانی به‌جارییه نه‌برد وغه‌نیمه‌ت وده‌سکه‌وتی نه‌برد، من لێتان ده‌پرسم: ئایا ده‌تانه‌وێت عائیشەی دایکتان بکه‌ن به‌جارییه‌و ئه‌وه‌ی که‌بۆ ئافره‌تانی تر حه‌ڵاڵی ده‌که‌ن بۆ ئه‌ویش حه‌ڵاڵی بکه‌ن؟ له‌کاتێکدا ئه‌و دایکتانه؟!.\nجا ئه‌گه‌ر بڵێن: ئه‌وه‌ی که بۆ جگه له‌و حه‌ڵاڵی ده‌که‌ین بۆ ئه‌و یش حه‌ڵاڵیده‌که‌ین ئه‌وا به‌دڵنیاییه‌وه کافرده‌بن، ئه‌گه‌ر بڵێن: ئه‌و دایکی ئێمه نییه ئه‌وا دیسان کافر ده‌بن، چونکه خوای گه‌وره ده‌فه‌رمووێت ▬ النَّبِيُّ أَوْلَىٰ بِالْمُؤْمِنِينَ مِنْ أَنْفُسِهِمْ وَأَزْوَاجُهُ أُمَّهَاتُهُمْ وَأُولُو الْأَرْحَامِ بَعْضُهُمْ أَوْلَىٰ بِبَعْضٍ فِي كِتَابِ اللَّهِ ♂ [الأحزاب/6] .\nواته: پێغه‌مبه‌ری خوا (صلی الله علیه وسلم) به‌بڕواداران له‌خودی خۆیانیش له‌پێشتره، له هه‌موو كاروبارێكی دین ودنیادا، وه‌هه‌رگیز پێی خۆش نه‌بووه موسڵمانان تووشی هیچ جۆره به‌ڵا ونه‌هامه‌تێك ببن، هه‌مووكاتیش هه‌وڵیداوه به‌ره وخێر وچاكه بچن وخۆی به‌برایان داناوه، دیاره‌كه ده‌بێ موسڵمانانیش هه‌ر ئه‌و بڕیار وحوكمیان بۆبداو، هه‌ر قسه‌ی ئه‌ویش ببیستن، وه‌ك خۆی له‌فه‌رمووده‌یه‌كدا ده‌فه‌رموێت: من به‌خودی موسڵمانانه‌وه له‌خۆیان بۆ خۆیان نزیكترم، جاهه‌ركه‌سێ به‌قه‌رزاری مرد، قه‌رزه‌كه‌ی له‌سه‌ر منه‌و، من ده‌یبژێرم، هه‌ركه‌سێكیش مرد وماڵوسامانی لێ به‌جێما، ئه‌وه بۆ میرات به‌رانی خۆی ده‌بێت. ئه‌م فه‌رمووده‌یه باشترین به‌ڵگه‌و نیشانه‌ی دڵسۆزی ئه‌و پێغه‌مبه‌ره (صلی الله‌علیه وسلم) نیشان ده‌دات به‌رامبه‌ر به‌ئوممه‌ته‌كه‌ی [پێشه‌وا (ئه‌حمه‌د) و (ئه‌بووداود) ڕیوایه‌تیانكردووه[\nوه‌ژنه‌كانیشیدایكیانن ،پێویسته وه‌ك دایكی خۆیان ڕێز وحورمه‌تیان لێ بنێن. واته: له‌ڕێزگرتن وحه‌رامیی ماره‌كردنیاندا وه‌ك دایكیانن، به‌ڵام له‌ته‌ماشا كردن وخه‌ڵوه‌تو. .هتد ده‌بێ وه‌كژنانی تر مامه‌ڵه‌یان له‌گه‌ڵ بكرێت.\nجا ئێوه له نێوان دوو گومڕاییدا ده‌سوڕێنه‌وه، بۆیه خۆتان ده‌رکه‌ن له‌ونێوانه؟ ووتم: ئایاوه‌ڵامی ئه‌و پرسیاره‌م دایه‌وه وئێوه‌ش رازی بوون؟.\nووتم : سه‌باره‌ت به‌قسه‌ی سێیه‌متان که‌ده‌ڵێن: ناوی خۆی له‌ئه‌میر یباوه‌ڕداران سڕییه‌وه ئه‌وا من به‌ڵگه‌یه‌کتان بۆ ده‌هێنمه‌وه که‌وا ڕازیتان بکات، واده‌زانم هه‌مووتان ئه‌وه تان بیستووه کاتێك که پێغه‌مبه‌ری خوا (صلی الله علیه وسلم) له‌گه‌ڵ بێ باوه‌ڕاندا به‌ڕێکه‌وتننامه‌ی (الحدیبیە) ئاشتبووییه‌وه به‌ئیمامی علی فه‌رموو (خوای لێ رازی بێت) بنووسه ئه‌مه ئه‌و ڕێکه‌وتنه‌یه که‌پێغه‌مبه‌ری خوا(صلی الله علیه وسلم) (محمدرسول الله) له‌سه‌ری ڕێك که‌وتووه بێباوه‌ڕان ووتیان: نه‌خێر سوێند به‌خوا ئێمه تۆ به‌پێغه‌مبه‌ر نازانین ووه ئه‌گه‌ر به‌پێغه‌مبه‌رت بزانین ئه‌وا هه‌رگیز کووشتارمان له‌گه‌ڵ نه‌ده‌کردی وگوێڕایه‌ڵت ده‌بووین، بنووسه (محمدی کوڕی عبدالله)، پێغه‌مبه‌ری خوا(صلی الله علیه وسلم) فه‌رمووی ئه‌ی علی بیسڕه‌وه وبنووسه ئه‌مه ئه‌و په‌یمانه‌یه‌که (محمدی کوڕی عبدالله) له‌سه‌ری ڕێك که‌وتووه.\nسوێند به‌خوا پێغه‌مبه‌ری خوا(صلی الله علیه وسلم) له‌علی چاکتره له‌کاتێکدا ئه‌و ناوی خۆی سڕییه‌وه، ئه‌و سڕینه‌وه له پێغه‌مبه‌رایه‌تی نه‌یسڕییه‌وه، ئایا وه‌ڵامی پرسیاره‌کانتان درایه‌وه؟ وه‌ئێوه‌ش رازی بوون؟\nبۆیه دوو هه‌زار که‌سیان لێ گه‌ڕایه‌وه ، ئه‌مجا هه‌موویان ده‌رچون وله‌سه‌ر گومڕایی خۆیان کووژران، بۆیه کۆچه‌ران وپشتیوانان کووشتاریان کردن ئه‌ویش له‌پاش ئه‌وه‌ی ئه‌وانه‌ی که‌مابوون له(خه‌واریج) ـه‌کان له (نهروان) کۆبوونه‌وه وسوپایه‌کی چه‌کداریان دروستکردوو ده‌ستیان کرد به‌زوڵم وڕێگرتن له‌مسوڵمانان وخوێنڕشتنی خه‌ڵك به‌ناهه‌ق ،وه‌یه‌که‌م تاوان که ئه‌نجامیاندا ئه‌وه‌بوو که‌یه‌کێك له‌هاوه‌ڵانی پێغه‌مبه‌ری خوا (صلی الله علیه وسلم) که‌ناوی (عبدالله‌ی کوڕی خبابی کوڕی ئه‌ره‌ت) بوو خۆیی وخێزانه‌که‌ی که سکی هه‌بوو به‌لایاند اتێپه‌ڕی ،گرتیان خۆیی وژنه‌که‌یان سه‌ربڕیی وسکی ژنه‌که‌یان سه‌ربڕی [البدایەوالنهایە(7 / 288)] .\nئه‌م کاره ناڕه‌وایانه ئیمامی علی (خوای لێ رازی بێت) ناچار کرد که به‌ڕێ بکه‌وێ بۆ ته‌مێ کردنییان وه‌جێ به‌جێکردنی حه‌دی شه‌رعی له‌سه‌ریان، کاتێك به سوپاکه‌یه‌وه گه‌یشتنه (نهروان) خۆیی و(أبو أیوبی أنصاری) بۆ ماوه‌یه‌کی زۆر ووتووێژی له‌گه‌ڵداکردن، به‌ڵام نه‌گه‌ڕانه‌وه وسوودی نه‌بوو، پاش ئه‌وه ئه‌بو ئه‌یوب ئاڵایه‌کی به‌رزکرده و ووتی: هه‌رکه‌س بێته‌لای ئه‌م ئاڵایه دڵنیابێت هیچی لێناکه‌ین بۆ کوێ ده‌ڕوات بابڕاوت، ئێمه ته‌نها شه‌ڕ له‌گه‌ڵ ئه‌وانه‌دا ده‌که‌ین که‌ئه‌و تاوانه‌یانکردووه وخوێنی ناهه‌قیان ڕشتووه، به‌مه‌ش خه‌ڵکێکی زۆر له‌خه‌واریجه‌کان جیابوونه‌وه‌و ته‌نها هه‌زار که‌سیان مایه‌وه، پاشان شه‌ڕ ده‌ستیپێکرد وهه‌رزوو خه‌واریجه‌کان شکان وبه شی زۆری سه‌رکرده‌کانیان کوژران.\nپێغه‌مبه‌ری خوا (صلی الله علیه وسلم) له چه‌ند فه‌رمووده یه‌کدا ئاماژه‌ی به‌سه‌ر هه‌ڵدانی کۆمه‌ڵه‌ی (خه‌واریج) کردووه وباسی سیفه‌ته‌کانی ئه‌وکۆمه‌ڵه‌شی کردووه که‌چۆن قورئان ده‌خوێنن به‌ڵام خوای گه‌وره لێیان قبوڵ ناکات،چونکه به‌پێی ئاره‌زوی خۆیان ماناکه‌ی لێك ده‌ده‌نه‌وه وچۆن له‌فه‌رمانی خه‌لیفه ده‌رده‌چن وچۆن خوێنی مسوڵمانان ده‌ڕژن وفه‌رمانی به‌کووشتنییان کردووه‌و کووشتنیشییان به‌خێرێکی گه‌وره‌له قه‌ڵه‌مده‌دات.\nخوای گه‌وره هه‌موو لایه‌كمان له فیتنه وگومانی له‌م جۆره بپارێزێت


قەڵاجووق - ویکیپیدیا، ئینسایکڵۆپیدیای ئازاد\nئەم وتارە سەبارەت بە گوندی قەڵا جووق نووسراوە. بۆ بینینی وتارە هاوشێوەکان بڕوانە قەڵا (ڕوونکردنەوە).\nQelecûx - قلعەجوق - Qaleh Juq\nپۆتانەکان: 37°24′50.5″N 45°09′20.5″E / 37.414028°N 45.155694°E / 37.414028; 45.155694پۆتانەکان: 37°24′50.5″N 45°09′20.5″E / 37.414028°N 45.155694°E / 37.414028; 45.155694\nقەڵاجووق گوندێکە، کەوتووەتە گوندەواری چەمێ بەراندێزا نشیو، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nقەڵاجووق ھاوسنوورە لەگەڵ ئەم گوندانە:\nلە باشوورەوە لەگەڵ گوندی باڵانش.\nلە ڕۆژھەڵاتەوە لەگەڵ گوندی زویک.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٣٨) کەس و (٣٧) خێزان بووە.\nوەرگیراو لە «https://ckb.wikipedia.org/w/index.php?title=قەڵاجووق&oldid=901704»


دكتۆر بەرهەم و یەكێتیی ، ئیسلامییەكان و هاوپەیمانی\nبەدەر لەو بۆچوون و هێرشە جیاوازانەی لەچەند ڕۆژی ڕابردوودا كرایە سەر دكتۆر بەرهەم صاڵح و هاوپەیمانێتیە سیاسییەكەی ،\nپاشان ئیسلامییەكانی ناو ئەم هاوپەیمانیە، ڕای تایبەتی خۆمم هەیە لەسەر گەڕانەوەی دكتۆر بۆناو یەكێتی و ئەو تەرزە فیكرییە جیاوازانەی لەنێو بزووتنەوەكەی دكتۆر كۆبوونەتەوە بەتایبەتی ئیسلامییەكان.\nهەموومان لەكوردستان دەزانین دكتۆر بەرهەم ئەحمەد صاڵح پیاوێكی ئەمریكیەو جووڵەو بزاوتی لەفەلەكی ئەمریكاو نزیكایەتی سیاسەتەكانی ئەو وڵاتە دەسووڕێتەوە، هەمیشە وەك پرۆژەی ئەمریكا وێناكراوە لەكوردستان، ناوبراو خاوەنی پرۆژەی زانكۆی ئەمریكی و دەسگرتن بە سیاسەتەكانیەوەیەتی لە هەرێمی كوردستان و بگرە عێراقیش، چونكە ئەمریكا بەرژەوەندییەكانی لەم ناوچەیە بەرفراوانە،\nهەوڵەكانی برێت مەكگۆركی نێردەی ئەمریكا لەگەڵ بەرپرسانی یەكێتیی بۆ گەڕانەوەی دكتۆر و فشار دروستكردن لەسەر ئەم هێزە بەڵگەی ئەو ڕاستیەن ، بۆیە هەر قسەكردنێك لەسەر ئەم كارەكتەرە لە دەرەوەی دۆخی ئاسایش و بەرژەوەندی باڵاو سیاسەتی هەرێمایەتی و نێودەوڵەتی و ململانێكان لەناوچەكەداو ئەو پێدراوو سیناریۆیانەی ژێربەژێر دەگوزەرێت زیادەیە و كاڵ تێگەیشتنە لە دۆخەكە،\nئەوەی سەتحیانە لەم گەڕانەوەی بەرهەم دەڕوانێت بۆ ناو یەكێتی و بەدیدە كلاسیكیەكەی ناوشۆڕش و شەڕی نێوخۆو مەیلی سەنگەر گواستنەوە خوێندنەوەی بۆ دەكات ماویەتی لەوسیاسەتە بگات كە ئەم ڕووداوەی دروستكردووە، ئەو سیاسەتەی لە هەڵبژاردنەكانی 12ی ئایاری ڕابردوودا كورسیەكانی ئەم هێزانەی چەند هێندە بردە سەرەوەو ئەنجامی بۆ دیاریكردن هەمان ئەو سیاسەتەشە كاك بەرهەمی خستەوە ماڵە باوانی سیاسەت و حزب، ناوبراو لەئێستادا بەشێكە لەو هاوكێشەو ململانێ گەرمەی لەنێوچەكەدا دەگوزەرێت بەتایبەتی بەغداو تاران و هەولێر،\nئەم ئەكتەرێكی ئەو سیناریۆیەیە كە هەنووكە ململانێكار لە ساتەوەختی داڕشتن و دەرهێنانیەتی و لەوانەیە لەئایندەدا بەچاوی سەر بیبینین و لێكەوتەكانیشی دەربكەوێت، بۆیە سەرەتای دروستكردنی ئەو هێزە لەلایەن دكتۆرو بەشێك لە هاوبیرانیەوە لە گوتارەكەیەوە ڕوون بوو كە نەیدەتوانی بە هەمان تایپی هێزە ئۆپۆزسیۆنەكانی دی موخاتەبەی دەسەڵات بكات، هێزەكەی سیاسەتێكی شەرمنانەو ناڕوون و پڕجووڵەی دژیەك و ئاڵۆزی هەبوو،\nجگە لەوەی خۆی هەمیشە چاوەڕوانی ئەوەی دەكرد فەرمووی لێ بكرێت لەبەرامبەر بەخشینی پلەیەكی باڵا لەدەسەڵاتی سیاسیی، كە ئەمەیان بەبڕوای من زۆربەهێز نیە، بۆیە ئەم گەڕانەوەیە پێداویستی پراكتیزەكردنی ئەجێندا هەرێمی و نێودەوڵەتیەكانەو كەمێكیش سیاسەتی ناوخۆی یەكێتی بەتایبەتی بۆئەوانەی لەخوارەوەی ئەو حزبەن و وەك جۆرێك لە شكۆی گەڕانەوەی هێز بۆ حزبەكەیان لێی دەڕوانن و سۆزدارانە خۆیان بە خاوەن حەق و مەشروعیەتی سیاسی دەزانن وەك هێزێكی خاوەن نفوز لە ڕابردوودا.\nلەلایەكی دی بوونی كۆنە ئیسلامییەكان لەناو ئەم هێزەداو بژاردەی كاری سیاسییان لەگەڵ خۆبە"عەلمانی" زانەكانی ناو یەكێتی تەواوكەری هەمان سیاسەتی گشتی ململانێكانە لەناوچەكەدا، بەتایبەتی بۆ لاوازكردنی ئیسلامییەكان، جاران بە بەرتەسككردنەوەی ئازادی و گرتن و لێدان و تیرۆرو میكانیزمی توند بەرەنگاری هێزە ئیسلامییەكان دەكرا لەكوردستان، بەتایبەتی لەلایەن یەكێتییەوە،\nبەڵام ئێستا ڕێگای ئاسانترو لەسەرخۆتر دۆزراوەتەوە بەناوی كرانەوەو پاساوی دیكتاتۆرییەتی ناوهێزە ئیسلامیەكان و تێكەڵبوونەوە بەجەماوەر ئەم هێزانە لاواز دەكرێت، واتە بەریەككەوتنی فیكری "ئیسلامی ـ عەلمانی" و دیدە ئایدۆلۆژییەكە كاڵكراوەتەوەو دەرفەتی جیاواز بۆ ئەوانە دەستەبەركراوە كە لەناو هێزە ئیسلامیەكانەوە پەرواز دەكەن بۆ دەرەوەی خۆیان،\nبۆیە پێكهاتەی زۆری بەشێك لەم هێزە نوێیانە بە تایبەتی بزووتنەوەی گۆڕان و هاوپەیمانی و تاڕادەیەك نەوەی نوێ ـ و هەندێجاریش پارتی و یەكێتی"نموونەش زۆرە"، لە مەعدەنی ئیسلامییەكانن بەتایبەتی یەكگرتوو كۆمەڵ، یاخود ئەو ئیسلامیانەی كە پێشووتر نیگەران بوون لەحزبەكانیان و بیانووی داخراوی و دواكەوتوویی و مۆنۆپۆلكردنی دەسەڵاتی ئیداری حزبییان لەناو حزبەكانی پێشووی خۆیان كردووەتە پاساوی وازهێنانیان،\nئەمەش بۆخۆی مۆدێلێكی نوێیە لەپاشەكشەو جیابوونەوەو سەنگەر گواستنەوە،\nبۆیە بڕوام نیە بەسانایی ئەم دیدە كە لەمێژووی ڕابردووی ململانێكانەوە هاتووە ڕیشەكێش بكرێت، كەواتە ئەوەی دەوترێت و دەكرێتە بیروڕا لەسەر ئەمانە جگە لەپەرچەكردارو سادەیی تێگەیشتن لەو تایپ و مۆدێلە نوێیەی سیناریۆكان هیچی دی نیە، ئەو پێشنیارانەشی دەكرێت بۆ گەڕانەوەو هاتنەوەی ئەمانە بەتەعبیری هەندێك"ماڵە گەورە"و "ماڵ ماڵی خۆیانە"و هەر "براو باوكی ئێمە بوون" دیسانەوە تەنك حاڵیبوون و ناتێگەیشتنە لەوەی هەنووكە بوونی هەیە، پێموایە كاتی ئەوە هاتووە لەقۆزاخەی ئەم عەقڵیەتە بێینە دەرەوە،\nئەوەی فەیسبووكەوانەكان لەم چەند ڕۆژە كردیان بەرامبەر بەیەك تایبەت بە وازهێنانی دكتۆر بەرهەم و ڕۆڵ و پێگەو مانەوەی ئیسلامییەكان لەناو هێزەكەیدا بۆ لەمەودوا جگە لەكەفوكوڵێكی سایكۆلۆژی بەشێك لە وێناكردنی نەگونجاو بوو بۆ دۆخەكە هیچی دی نەبوو،\nچونكە هیچ لەم بۆچوونانە بەدیلی لۆژیكی و مەعریفەی سیاسییان نەدركاند بۆ چارەسەری ئەو خیلاف و جیاوازییانەی دروست بوو بوون هەر لە جیاوازییە فیكری و ڕێكخراوەییەكانەوە تاوەكو جیاوازی میكانیزمی ئیداری و شێوازی بەڕێوەبردنی حزب و گوتاری دینی و سیاسیی و تەنانەت ئەو جیاوازییە شەخسی و گرێ دەروونیانەش كە دۆخەكەیان دروستكردووە،\nتەواوی ئەمانە بۆخۆیان كۆسپەكانن، شیاوتر وایە لەبری لێدوانی عاتیفی و تەشهیرو شكاندنی یەك بەناوی شكستەوە بیر لە میكانیزمەكانی چارەسەرو لێك نزیككردنەوە بكرێت بۆ هەردوولا ، ئەویش بە تەنازولكردن لەبەشێك لەو خواستانەی ئیسلامییەكانیشی تووشی ئەم فۆڕمە لە زویربوون و جیابوونەوەو وازهێنان كردووە لە هاوبیرایەتی یەكتر.


11 لاوی خەڵكی پارێزگای”كرماشان”بە ریزی چەكدارانی داعش پەیوەست بوون – زاگرۆس پۆست\nماڵەوە / کوردستان / 11 لاوی خەڵكی پارێزگای”كرماشان”بە ریزی چەكدارانی داعش پەیوەست بوون\n11 لاوی خەڵكی پارێزگای”كرماشان”بە ریزی چەكدارانی داعش پەیوەست بوون\nچوار شه‌ممه 19 تشرینی دووه‌م 2014\tکوردستان, هەواڵ 137 جار خوێنراوه‌ته‌وه\n11 لاوی خەڵكی شارەكانی پارێزگای”كرماشان” لە ماوەی رۆابردوودا بە ریزەكانی داعشەوە پەیوەست بوون.\nگرووپی داعش لەتۆڕەكۆمەڵایەتییەكانی(پشتیوانانی خیلافەت) بڵاویان كردۆتەوە كە لەم دواییانەدا١١ لاوی خەڵكی كرماشان، سەرپێڵ زەهاو و روانسەر كە بە “موهاجید” ناوی لێبردوون، پەیوەست بە ریزەكانیان بوون.\nجێگای وەبیرهێنانەوەیە، لە ماوەی رۆژانی رابردووشدا سێ لاوی دانیشتووی گەرەكەكانی “بەری شیلانان، مەلا خەلیل و باغی شایەگان”ی شاری مەهاباد و بە ناوەكانی”م. ن” تەمەن ١٦ ساڵ، “ش.ن” تەمەن ٢٠ ساڵ و “ر.س” ئەو سێ‌لاوە كوژران. بنەماڵەی ئەو سێ‌كەسە تەرمەكانیان بەدەست نەگەیشتۆتەوە، بەڵام لەهەواڵی كوژرانی كوڕەكانیان ئاگادار كراونەتەوە.\nلەلایەكی دیكەوە گرووپی داعش لەتۆڕەكۆمەڵایەتییەكانی(پشتیوانانی خیلافەت) بڵاویان كردۆتەوە كە بەم دوایانە ١١ لاوی خەڵكی كرماشان، سەرپێڵ زەهاو و روانسەر كە بە “موهاجیر” ناوی لێبردوون، پەیوەست بە ریزەكانیان بوون.\nئەو گرووپە باسیان لەوەش كردووە ئەو ١١ لاوە بە مەبەستی جیهاد روویان لە پارێزگای دیالەی عێراق كردووە و لەلایەن داعشەوە وەرگیراون.\nئەمەش لەحاڵێكدایە كە، گرووپی داعش پێشتریش لە لاپەڕەی “پشتیوانانی خیلافەت”دا نووسیوبووی: “لە ماوەی ١٠ مانگدا٢٣ لاوی كوردی خەڵكی شارەكانی بۆكان، مەهاباد، سەقز و جوانڕۆ هاتوونەتە ناو خەلافەتی ئیسلامییەوە.


سیاسه‌تکارانی سوێد نیگه‌رانی گرژییه‌کانی ئێرانن - Radio Sweden Kurdish - ڕادیۆی سوید - Radyoya Swêdê | Sveriges Radio\nسیاسه‌تکارانی سوێد نیگه‌رانی گرژییه‌کانی ئێرانن\nبڵاو کرایه‌وه onsdag 17 juni 2009 kl 12.16\nناڕه‌زاییه‌کانی دژ به ئێران به‌رده‌وامن، خۆپیشانده‌ران داوایان وایه که هه‌ڵبژاردنی سه‌رۆک سه‌رله‌نوێ ساز بکرێت. له هه‌مان کاتدا ڕێژیمی ئێران ڕێ له ڕۆژنامه‌گه‌ری ده‌ره‌کی ده‌بڕن، هه‌واڵی ناڕه‌زایی خه‌ڵکانی سه‌ر شه‌قامه‌کان ڕابگه‌ینن. به‌م هۆیانه‌وه بیرگیتته ئولسۆنی پارتی گه‌ل، له سوێدی به پێویست ده‌گرێت که دژ به ڕێژیمی ئێران کاری توند بنوێنێت.\nیه‌کێکی ئه‌و کارانه‌ی که ئولسۆن به پێویستی ده‌بینێت ئه‌وه‌یه که یه‌کیه‌تیی ئه‌ورووپا ده‌رگه‌ی بڵیۆزخانه‌ی له تاران بکاته‌وه بۆ ئه‌وه‌ی به‌رهه‌ڵستکارانی ڕێژیم له کاتی پیویستدا په‌نای بۆ ببه‌ن.\nبیرگیتته ئولسۆن باسی ئه‌وه‌ی ده‌خاته گه‌ڕ که باڵیۆزی سوێد و یه‌کیه‌تیی ئه‌ورووپا له ئێران بانگ بکرێنه‌وه.\nنوێنه‌ری پارتیی چه‌پ له ئه‌نجوومه‌نی کاروباری ده‌ره‌وه، هانس لیندێیش ده‌یه‌وێت حوکوکومه‌تی سوێد کاردانه‌وه‌ی به‌هێزتر دژ به ڕێژیمی ئێران بنوێنێت.\nبه‌ڵام وه‌زیری ده‌ره‌وه‌ی سوێد کارل بیلد ڕوونی ده‌کاته‌وه که سوێد له‌مه‌ڕ ئه‌م پرسه هه‌ڵوێستی گرتووه\nـ کارل بیلد ده‌ڵێت هه‌ر بیستوحه‌وت وه‌زیره‌که‌ی ده‌ره‌وه‌ی یه‌کیه‌تیی ئه‌ورووپا دووشه‌ممه‌ی ڕابردوو هه‌ڵوێستی ئاشکرایان نواند و بایه‌خێکی به‌رچاویشمان به ئێران داوه که ئێرانی ناچار کردووه کاری دێپلۆماسی له ڕوودا بنوێنێت و باڵیۆزی یه‌کیه‌تییه‌ک بانگ بکات و ناڕه‌زایی خۆی له ڕووی کاردانه‌وه‌که‌ماندا ده‌ر بخات.\nبه‌ڵام وه‌زیری ده‌ره‌وه‌ی سوێد کارل بیلد به کارێکی گه‌وجانه‌ی ده‌زانێت که باڵیۆزی سوید له تاران بانگ بکرێته‌وه. چونکه به لای کارل بیلده‌وه باڵیۆزی سوێد له‌وێ چاوی به‌سه‌ر کرده و ڕووداوه‌کانه‌وه‌یه، بۆیه‌یشه ئه‌م پێشنیازه به کارێک داده‌نێت بیری باشی لێ نه‌کراوه‌ته‌وه.


وه‌زیری ته‌ندروستی هۆكاری ته‌واونه‌بوونی پرۆژه‌ی نه‌خۆشخانه‌ی 291 قه‌ره‌وێڵه‌یی ڕانیه ئاشكراده‌كات\nوه‌زیری ته‌ندروستی هۆكاری ته‌واونه‌بوونی پرۆژه‌ی نه‌خۆشخانه‌ی 291 قه‌ره‌وێڵه‌یی ڕانیه بۆ گرفتی ته‌كنیكی و ئه‌ندازیاری ده‌گه‌ڕێنێته‌وه. هاوكات ده‌ڵێت: به بێ ڕه‌زامه‌ندیی پسپۆری ته‌ندروستی گۆڕانكاری له ده‌رخسته‌ی پرۆژه‌كه‌دا كراوه و ئه‌وه‌ش كێشه‌ی دروست كردووه.\nبۆ ئاگادار بوون له كێشه و گرفت و داواكارییه ته‌ندروستییه‌كان، سامان به‌رزنجی، وه‌زیری ته‌ندروستی، سه‌ردانی ئیداره‌ی ڕاپه‌ڕینی كرد و، له‌گه‌ڵ به‌رپرسانی ئیداری و ته‌ندروستیی ناوچه‌كه كۆبووه‌وه، هه‌روه‌ها چه‌ند شوێنێكی به‌سه‌ركرده‌وه.\nسامان به‌رزنجی جه‌ختی له‌وه كرده‌وه له هه‌وڵی چاره‌سه‌ری گرفته‌كاندان بۆ ئه‌وه‌ی به زووترین كات ده‌ست به كاركردن له پرۆژه‌ی نه‌خۆشخانه‌ی 291 قه‌ره‌وێڵه‌یی ڕانیه‌دا بكرێته‌وه...